הוועדה לביטחון לאומי, כנסת 25, פרוטוקול מספר 80, 2023-10-22 00:00

עמית הלוי: שלום לכולם

עמית הלוי:  צוהריים טובים, קשה לומר טובים בימים האלה אבל יהיו יותר טובים בעזרת השם

עמית הלוי:      הדיון הזה הוגדר על ידי יושב ראש הוועדה, שאני ממלא מקום שלו כאן בדיון, על תרחיש שומר חומות

עמית הלוי:       לפני שאנחנו מתחילים, אנחנו נפתח בסקירה של המפכ"ל על ההיערכות של המשטרה וכל הכוחות שתחת אחריותו, בעיקר בערים המעורבות, אבל בכלל בכל הארץ

עמית הלוי:  לפני זה אקדים ואומר שישבנו כאן בהמשך לדיון הקודם שעלה והפער הזה שיש בין פיקוד העורף למשטרה נסגר

עמית הלוי:  תצא פנייה, דבר שנאמר פה על ידי אותו אלוף משנה - - -      

גלעד קריב: בקשת סיום

עמית הלוי: מפקע"ר תצא הבקשה והעסק הזה נסגר עד סוף היום

עמית הלוי:  ההכפפה של אותם החיילים שהוזכרו כאן –1,000 כרגע, או בכל אופן החיילים שנמצאים בערים – ההכפפה שלהם לכוח השיטור העירוני והפו"ש – פיקוד ושליטה – העסק הסדר יוסדר, הוסדר עכשיו ויוסדר

גלעד קריב: האם דובר על בקשה להרחבת מספר שוטרים כך שיהיה ניתן לבצע את בניית כיתת הכוננות לא בתחושת הדחיפות של 48 שעות - - -     

עמית הלוי: של, חיילים, אתה מדבר על גיוס חיילים

גלעד קריב:  חיילים, האם להביא סד"כ הרבה יותר משמעותי ליישובים העירוניים ורגע לנשום עם התהליך הזה של לבנות מעכשיו לעכשיו, בלי נוהל קרב, בלי עבודת מטה, כיתות כוננות שראינו פה את הבעיות שלהן

גלעד קריב:  תכניסו חיילים לערים

עמית הלוי: אז חבר הכנסת קריב, אני רק התייחסתי למה שהיה עכשיו, הדיון היה עם המפכ"ל, המפכ"ל מקבל בברכה – הוא יכול להתייחס לזה גם – כל כוח צבאי או אחר שייכנס רק שיהיה תחת אחריות מסודרת כדי שיהיה מסודר

עמית הלוי:  את הדבר הזהה העלינו ונעלה בתום הישיבה הזו מול שר הביטחון וצה"ל

עמית הלוי:  אני מבקש, הדיון הזה הוא מאוד חשוב

עמית הלוי:  אנחנו כולנו בוגרי "שומר חומות", זה לא סבתא שלנו סיפרה לנו ולא משהו מדורות העבר

עמית הלוי:  אנחנו כאן אז אנחנו רק מבקשים, אדוני המפכ"ל, תודה שאתה כאן לסקור - - -     

גלעד קריב: הדיון הזה נקבע על ידי מי?     

עמית הלוי: הדיון הזה נקבע גם לבקשתי ולבקשת חברי כנסת נוספים ויושב ראש הוועדה כמובן צביקה פוגל, והמטרה היא - - -     

גלעד קריב: והאם זו סקירת המפכ"ל הראשונה שנמסרת לוועדה לביטחון לאומי בשבועיים האחרונים? האם נמסרה לוועדה לביטחון לאומי סקירת מפכ"ל על כלל משימותיה של משטרת ישראל בתקופה הנוראה שאנחנו עוברים? או שפעם ראשונה שמפכ"ל משטרת ישראל מתייצב

עמית הלוי: כן, כחבר בוועדה אני יודע שזאת - - -     

גלעד קריב: אני רק שואל האם זו הסקירה, כיוון שאני רק אורח כאן בוועדה - - -     

עמית הלוי: אני משיב לך, שכחבר הוועדה כאן, זו פעם ראשונה כאן

גלעד קריב: כלומר הופעת המפכ"ל הראשונה בוועדה לביטחון לאומי - - -      

עמית הלוי: אמת

גלעד קריב: מוקדשת לא לסקירה כללית של אתגרי המשטרה – משימותיה, פעולות הגבורה של שוטרי ישראל בקרבות הבלימה בדרום – אלא הסוגיה הראשונה - - -     

עמית הלוי: נכון

גלעד קריב:  שבה הוועדה הזו, הכנסת, תשמע את המפכ"ל זה העניין הזה?     

עמית הלוי: אז ח"כ קריב, אני רוצה לומר לך, אני עוסק רק במניעה של הלוויות שחס ושלום לא יהיו, לא במה שהיה

עמית הלוי:  ולכן אנחנו עוסקים כרגע לא בשאלה של סיפורי הגבורה, שהם כמובן הרואיים ויותר מזה אנחנו דנים רק בדברים שיועילו למצב המלחמה מבחינתנו גם אנחנו כאן בחמ"ל מבחינתי, וכמובן שיש עוד נושאים - - -     

גלעד קריב: אז אני מבקש אדוני היושב-ראש אם ניתן, אני צריך קודם לבקש את זה ממך ולאחר מכן מהמפכ"ל, שסקירת המפכ"ל תהיה סקירה כללית

גלעד קריב:  בפעם הראשונה שניתנת הסקירה לכנסת תהיה הסקירה כללית – על היערכות המשטרה בתקופת "חרבות ברזל", על כל האתגרים הביטחוניים והשיטוריים, בוודאי אפשר גם להתייחס במסגרת סקירה מקיפה לנושא הערים המעורבות

גלעד קריב:  בלתי נתפס, בלתי נתפס שההתייצבות הראשונה של המפכ"ל – שאני מאוד-מאוד מעריך אותו ואת כל שוטרי משטרת ישראל ומפקדיה על מה שהם עושים בשבועיים האחרונים – תהיה תחת הכותרת של הדיון הזה

גלעד קריב:  בלתי נתפס, או בעצם נתפס אבל מטריד

עמית הלוי: ח"כ קריב, את הצעתך לעסוק עכשיו בסיפורי גבורה אני לא מקבל ואני חושב שהיא לא במקום

עמית הלוי:  בנוגע לשאר הדברים, המפכ"ל בהחלט ראוי וגם אני מציע לו להתייחס למרחב כולו

עמית הלוי:  בזה אתה צודק

עמית הלוי:  כידוע לך, יש דברים שדנו בהם שלא בנוכחות המפכ"ל בשבועיים האחרונים

עמית הלוי:       זו ההזדמנות לברך את המשרד לביטחון לאומי ואת כל מי שעוסק בזה, כולל הצוות במשטרת ישראל, שגם מעורב כמובן בחלוקת נשק אישי, התבחינים החדשים, שאישרנו ב-11

עמית הלוי: 5 שעות של דיון בוועדה הזו, הוטמעו ונכנסו למערכת ביום שישי

עמית הלוי:  אני מנצל פה את ההזדמנות לומר, זה פתח אפשרות לעוד כ-300, אולי יותר, אולי 1,000 אנשים, לקבל רישיון נשק ולשאת נשק אישי

עמית הלוי:  התבחינים כבר נמצאים באתר

עמית הלוי:       אנחנו עושים הרבה מאוד פעולות, כולן מבחינתי מכוונות לחדר המלחמה וגם הוועדה לביטחון לאומי צריכה להיות חלק ממנו, אז בבקשה, אדוני המפכ"ל אתה מוזמן להתייחס לנושא הדיון, וכמובן בצדק גם לדברים נוספים

אליהו (אלי) רביבו: ברשותך, אדוני היושב-ראש, לפני שמכובדי המפכ"ל פותח בסקירה

אליהו (אלי) רביבו:  אתה אמרת משהו לעניין הנסיבות שבעטיין החלטתם לפתוח ולקיים את הדיון השערורייתי הזה

עמית הלוי: אילו נסיבות?     

אליהו (אלי) רביבו: אני מבקש בבקשה לדעת מי הם חברי הכנסת שביקשו את הדיון ומה החומר שהצטבר, שבעטיו החלטתם לפתוח את הדיון

אליהו (אלי) רביבו:       אגב, אני ביקשתי את זה כבר בשבוע שעבר, מהרגע שבו נודע לי על הדיון המבעית הזה והלא אחראי הזה והנפיץ הזה

אליהו (אלי) רביבו:  הובטח לי על ידי ידידי, צביקה פוגל, שאני אקבל

אליהו (אלי) רביבו:  מכיוון שלא קיבלתי ולא הצלחתי למנוע את קיום הדיון הזה בפורום הזה אני מבקש עכשיו, לפני שהמפכ"ל פותח בסקירה שלו, לדעת מי הם חברי הכנסת שביקשו את הדיון – שמות – ומה החומר שהצטבר שבעטיו החלטתם לפתוח את הדיון הזה ובהרכב הזה?     

גלעד קריב: וכיצד ייתכן שבדיון הזה אין פה מסביב לשולחן ראש עיר אחד - - -     

אליהו (אלי) רביבו: המציאות שאני מכיר היא 180 מעלות הפוכה

אליהו (אלי) רביבו:  אני מבקש לדעת, מוטלת עלינו אחריות כחברי הכנסת לוודא שאנחנו לא מתנהגים בצורה פירומאנית ואם יש מי מאיתנו שמתנהג כך, לשסות בו ולוודא שהוא יהיה קצת יותר אחראי 

אליהו (אלי) רביבו:  אני מבקש לדעת מי הם חברי הכנסת שביקשו ומה החומר שבעטיו הצדיק את הקיום?     

עמית הלוי: טוב, שאלת, אין צורך לשאול פעמיים, ח"כ רביבו, שאלת פעם אחת, עברית אנחנו יודעים

עמית הלוי:       ובכן מנהלת הוועדה כתבה לי עכשיו שח"כ פוגל יזם את הדיון, היא לא מכירה פניות אחרות

עמית הלוי:       אני יכול לומר לך על עצמי שאם יש דבר מבעית בעיניי הוא מה שחוויתי, אגב בעיר שאתה מכיר היטב באופן אישי, בלוד לפני שנתיים

עמית הלוי:  ולכן אני כן צלצלתי לח"כ פוגל, לא בהקשר דווקא של התרחיש הזה אלא באופן כללי היערכויות בכל מיני מקומות ובכל מיני הקשרים

עמית הלוי:       אני חושב שתפקידנו כחברי כנסת לפקח שכל הלקחים – אני מניח שאתה מכיר את דוח מבקר המדינה על הלקחים, היו דיונים פה בוועדה, אם השתתפת אתה מכיר את הדברים שהושלמו ואת הדברים שלא הושלמו בהקשר הזה – ותפקידנו לפקח, לא ביום שאחרי

עמית הלוי:       אני הייתי מאוד שמח לכנס דיונים מבעיתים, כמו שהגדרת אותם, ביום שישי לפני שבועיים ושלושה ימים

עמית הלוי:  מאוד הייתי שמח ולצערי לא אני ולא אתה לא עשינו דיונים מבעיתים מהסוג הזה

עמית הלוי:  אז זה שבאים עכשיו, בא ח"כ פוגל ומבקש לשמוע ממפכ"ל המשטרה איך הם נערכים לסכנה שלא קרתה בחיי סבתא שלך, אלא קרתה בחייך שלך ממש, והיא לא קרתה באיזושהי פינה נידחת אלא היא קרתה באופן רחב, והיא לא קרתה על ידי אדם מסוים אלא היא קרתה באופן מאורגן ודוחות המודיעין מדברים בדיוק על איזו צורה מאורגנת הייתה ומה טופל מאז

עמית הלוי:       גם בשבוע שעבר השמעתי פה בוועדת החוץ והביטחון, לא בוועדה הזו, השמעתי דברים של אימאם, לא מאיזה מקום רחוק ואף לא מיהודה ושומרון – שלפעמים נתפסים בטעות כמעבר להרי החושך– פה, קרוב אליך, כאן ממש איפה שאתה נמצא עכשיו, במרחב הזה, ולמיטב ידיעתי עד היום הוא טרם נעצר

עמית הלוי:       אז הדברים האלו צריכים להטריד כל אזרח, לא רק שאתה לא צריך להלין על אזרחים שדרשו מח"כ פוגל לכנס את הדיון, ובכללם אני כאזרח מודאג, אלא אתה צריך לפי דעתי, אם יורשה לי, לברך על זה

עמית הלוי:       לגבי הנוכחות של האנשים לי נאמר שהוזמנו גם נציגי - - -     

גלעד קריב: איפה ראשי הערים? למה אף אחד מהם לא הגיע?     

דובר: יש פה, מנכ"ל עיריית רמלה פה

עמית הלוי: כן, כולם נמצאים בזום, ראשי הערים נמצאים בזום, גם בדיון הקודם היו בזום

גלעד קריב: יש פה נציג שב"כ? לא, פשוט דיון, אם - - -     

עמית הלוי: לא, שנייה, גלעד, אמור להיות נציג שב"כ

לאה גופר: יש, יש נציג

עמית הלוי: אמור להיות גם נציג שפוי וחלקו יכול להיות חסוי

עמית הלוי:  אני אמרתי לך מראש - - -     

גלעד קריב: למה לא כולו?     

עמית הלוי: מראש קבעו שהוא יהיה חסוי

אליהו (אלי) רביבו: לא, זה בדיוק העניין, מראש קבעו שהוא לא חסוי

עמית הלוי: לי אמרו שהוא יהיה חסוי

אליהו (אלי) רביבו: אז ברשותך אדוני היושב-ראש, בסופו של יום אתה היושב ראש כרגע ואתה מנהל את הדיון, ואתה פותח דיון בנושא מסוים ואתה רואה שהוא לא חסוי

אליהו (אלי) רביבו:  מה זה "אמרו לי"? מה זה "אמרו לי"? איפה האחריות שמוטלת עלינו?      לראשונה מאז קום המדינה ערביי ישראל בערים המעורבות, על פי רוב, אני לא מדבר על אימאם סורר כזה או אחר, נציגי המגזר והתושבים - - -     

עמית הלוי: מצוין מה מטריד אותך?     

אליהו (אלי) רביבו: אני אסביר מה מטריד אותי

אליהו (אלי) רביבו:  בכל מחלוקת ואתגר לאומי שנאלצנו להתמודד איתם מאז קום המדינה, זו הפעם הראשונה שערביי ישראל, בדגש על הערים המעורבות ומנהיגיהן, מושיטים יד כתף אל כתף באחריות ובמסירות

אליהו (אלי) רביבו:  אנחנו חייבים לוודא שזה משתמר, שזה מתחזק

אליהו (אלי) רביבו:  לא לאפשר להכניס רעיונות לראש ולא להצית טריגרים שבעקבותיהם משטרת ישראל ומדינת ישראל ייאלצו להתמודד עם עוד אתגר שאני בספק אם יש בכוחן להתמודד איתו

עמית הלוי: לא, יש, יש אל תבהיל - - -     

אפרת רייטן: עדיין, זו נקודה שצריך לקחת בחשבון

אפרת רייטן:  ש     

אליהו (אלי) רביבו: המינימום המתבקש מתוך האחריות המוטלת עלינו, וזה מה שאני מבקש משבוע שעבר, שהדיון הזה יתקיים בדלתיים סגורות

אליהו (אלי) רביבו:  אפילו עצם קיומו לא אמור לצאת החוצה

אליהו (אלי) רביבו:  אדוני המפכ"ל מקיים דיונים חדשות לבקרים רוב רובם אינם מגיעים לידיעת הציבור כי יש בהם כדי לפעול, לדאוג, למנוע ולטפל ולא רק לדברר

אליהו (אלי) רביבו:  מה שנכון שייצא החוצה יצא בזמן הנכון ובמינון הנכון

אליהו (אלי) רביבו:       בעת הרגישה והנפיצה הזאת מצופה מאיתנו, כמי שמגיעים מהעיר המעורבת והמאתגרת ביותר במדינת ישראל, אנחנו חייבים שנייה לנשום עמוק לחשוב טוב, לספור עד עשר

אליהו (אלי) רביבו:  וזה הזמן, גם אם זה מאוחר זה לא מאוחר מדי, לסיים פה את הדיון הזה

אליהו (אלי) רביבו:  אני קורא לכל חבריי להצטרף אליי לעצור פה את הדיון הזה ולהעביר אותו לדלתיים סגורות

אפרת רייטן: לגמרי, אנחנו ממש מבקשים, אז הנה רק עוד מילה ברשותך - - -     

עמית הלוי: לא, לא, סליחה אני נורא מתנצל - - -     

אפרת רייטן: סליחה, אבל אני חברת ועדה אז אני מבקשת כחברת ועדה

אפרת רייטן:  כל מי שיושב פה, חברי כנסת מקואליציה ואופוזיציה, כולנו, אגב גם אני חוויתי לצערי את הפרעות של שומר חומות כמי שגרה בעיר מעורבת, ואני מצטרפת במלוא הפה לדבריו של חברי אלי רביבו שמדבר כאן על נראות ומדבר כאן על תזמון ומדבר כאן על אחריות

אפרת רייטן:  ואנחנו מבקשים מכם שאם ח"כ פוגל הוא זה שיזם את הדיון, אני מציעה שנחכה שיחזור

עמית הלוי: גם אני יזמתי את הדיון

אפרת רייטן: כרגע אמרת שמנהלת הוועדה אמרה שזה יו"ר הוועדה

עמית הלוי: היא אמרה שהיא לא מכירה ואני ציינתי שאני, בשבוע שעבר צלצלתי - - -      

אפרת רייטן: מי? מי יזם את הדיון? או יו"ר הוועדה או לא

אפרת רייטן:  ולכן אני אומרת - - -     

עמית הלוי: ח"כ רייטן, את יכולה לראות את ההודעה שלי לח"כ פוגל - - -     

דובר: אני חיפשתי בסנהדרין את הדיון - - -     

עמית הלוי:  אף אני הייתי בין מבקשי הדיון ואני מציע הצעה מאוד פשוטה - - -     

דובר: בסנהדרין? - - -     

עמית הלוי: לא, באופן ישיר - - -     

דובר: לא אז זה לא, אתה לא מיוזמי הדיון - - -     

אפרת רייטן: בדיוק, בשביל לבקש פרלמנטרית דיון חבר כנסת צריך להחתים שליש מחברי הוועדה או להגיש את זה דרך - - -     

עמית הלוי: לא חייב, אתה יכול לדבר עם היו"ר והיו"ר מזמן - - -     

אפרת רייטן: לא עשית את זה

אפרת רייטן:  זו הייתה יוזמה של יו"ר הוועדה והוא לא נמצא כאן כרגע

אפרת רייטן:  ואנחנו גם לא יודעים מה שהיה לפניו ואני מבקשת לגלות יתר אחריות מכולם ולהפוך את זה לדיון חסוי או לקיים במועד אחר

עמית הלוי: טוב תודה רבה

אליהו (אלי) רביבו: בדיוק

אליהו (אלי) רביבו:  לא, זה בסדר שיתקיים, שלא יתקבל חלילה הרושם שאני מקל ראש בצורך לקיים ולהיערך – חלילה וחס - - - אני חושש מהתרחשות זה לא שלא

עמית הלוי: תודה רבה אבל דבריך נשמעו היטב אני חושב שהציבור שמע את דבריך - - -     

אפרת רייטן: יש לך התנגדות גורפת של רוב חברי הכנסת

אליהו (אלי) רביבו: זה לא הציבור אבל אני מבקש שהיו"ר יקבל החלטה

עמית הלוי: הנה קיבלתי החלטה

אליהו (אלי) רביבו: ומהי?     

עמית הלוי: ההחלטה היא כזו, המפכ"ל אדם מספיק אחראי

עמית הלוי:  כל מה שקשור לחלקים שצריכים להיות מסווגים, ייקבע דיון בהמשך השבוע

עמית הלוי:  הוא יהיה דיון מסווג

עמית הלוי:  ייקבע דיון למחר או להמשך השבוע, מיד נראה עם יו"ר הוועדה, והדיון הזה יהיה מסווג

עמית הלוי:  כל מה שצריך לומר ואני אומר את זה לך, ח"כ רביבו, כי גם אני מכיר כמה אנשים בעיר כשאתה אומר שאתה - - -     

אליהו (אלי) רביבו: מה זה שאני אומר? לא הבנתי

עמית הלוי: ציינת עיר ספציפית אז אני מדבר על העיר הספציפית הזו כדוגמה

אליהו (אלי) רביבו: ציינתי עיר ספציפית כדוגמה, אבל אני בקשר עם ראשי ערים ותושבים בכלל הערים המעורבות

עמית הלוי: אלי, אבל דבריך הובהרו, אני אומר את זה בכל הכבוד - - -     

גלעד קריב: הדיון הזה נקבע לאחר התייעצות עם ראשי הערים המעורבות?     

עמית הלוי: ח"כ קריב

אפרת רייטן: שאלה טובה

גלעד קריב: התשובה ידועה, לא?     

עמית הלוי: אנחנו דנים עם פניות של רבים מאוד מהציבור, חלק מהדברים שיישמעו כאן באופן פתוח צריכים להישמע דווקא בגלל מה שאתה אומר, וכדי להרגיע את הציבור

עמית הלוי:  מי שפוטנציאלית יש סיכוי שהוא תומך באנשים שגילו את הרמה השטנית ביותר שהתגלתה בעשרות הבשנים האחרונות, פוטנציאלית רק, ואתה לא רוצה להדליק אותו, אתה צריך לדעת מי זה

עמית הלוי:  ואפילו הסיכוי הקטן ביותר שיידלק הג'וק הזה מה שקראת - - -      ולכן אנחנו נקיים את החלק הגלוי של הדיון והוא נועד גם כדי לתת מענה לציבור רחב שרוצה לשמוע את המפכ"ל ורוצה לשמוע את האחרים

עמית הלוי:  וכל מה שיצטרך להישמע בדיון הסגור יישמע בדיון הסגור

משה סעדה: אני חושב שכמו כל דבר בחיים צריך לאזן

משה סעדה:  אני מבין את הקולות של חברי הכנסת אליהו וקריב

משה סעדה:  מצד שני יש את הקולות של האזרחים שמרגישים שתחושת הביטחון נסדקה

משה סעדה:  אתה שומע בכל בית כל אמא כל אבא אומר לי מתי אפשר להצטייד בנשק

משה סעדה:  זה משהו שלא היה בעבר

משה סעדה:       היום תחושת הביטחון נסדקה ולכן צריך לאזן פה בין שני הדברים - - - ולכן אני אומר חשוב שהמפכ"ל יהיה פה ויתייחס, לאו דווקא לערים המעורבות, לכלל תחושת הביטחון בחברה הישראלית, באופן רחב וסדור וחשוב שיקרין ביטחון לאזרחי ישראל - - -     

עמית הלוי: אין בעיה להתייחס לכל הערים ולערים המעורבות - - -      

יעקב שמאי: טוב, רבותיי, אני עוד 20 דקות צריך לצאת, אז אם אתם רוצים לשמוע ולקבל כדאי - - -     

משה סעדה:  רק אשלים ואומר את הנושאים של הערים המעורבות תחסו

עמית הלוי: לא, לא, כל מה שהמפכ"ל ירצה, הוא יתייחס

עמית הלוי:  ואדוני המפכ"ל כל מה שנוגע לדברים מסווגים – אני לא חושב שצריך לומר לך את זה – יתקיים דיון מחר או מוחרתיים כאן בוועדה לכל ההיבטים המסווגים

עמית הלוי:  כל מה שצריך כדי שהציבור יבין את מצבו מה אפשר לחזק את ביטחונו, אגב ח"כ שירי בעקבות ההערה שלך, אתה לא היית פה קודם, הדברים סודרו

נאור שירי: איזה?     

עמית הלוי: בהקשר של הכפפת הכוח הצבאי לכוח המשטרתי, יצאה פקודה - - - כך שהדיונים הללו יש להם גם ערך ויישר כוח לך

עמית הלוי:  בבקשה, אדוני המפכ"ל

יעקב שמאי: רבותיי המכובדים, צוהריים טובים לכל חברי הוועדה, לכל האורחים

יעקב שמאי:      אני נמצא פה פעם ראשונה בכנסת מאז פרוץ המלחמה ובראש ובראשונה אני מבקש להצדיע לשוטרים, ללוחמים, למתנדבים של משטרת ישראל, כל אותם גיבורים שלחמו בעוז, שחתרו למגע, שהגנו בגופם על האזרחים ועל הבית

יעקב שמאי:       בהזדמנות זו אני רוצה גם להשתתף בצער המשפחות ולאחל החלמה מהירה לפצועים

יעקב שמאי:  אזרחים רבים ניצלו בזכות אותם אנשים אותם שוטרים שהיו המגיבים הראשונים

יעקב שמאי:  בזכות ניסיונם שבחלק מהמקרים הצליח להיות חומה בצורה בין המחבלים לאזרחים ואלמלא הם כנראה שהמחבלים היו ממשיכים במסע הזוועות בצורה עמוקה יותר בתוך שטחי המדינה

יעקב שמאי:       לצערי משטרת ישראל שילמה מחיר כבד מאוד בחיי אדם ופצועים שהקריבו את עצמם להצלת חיי אדם

יעקב שמאי:  השוטרים והלוחמים האלה הראו לנו את רוחה של משטרת ישראל

יעקב שמאי:  אנחנו נמצאים במציאות קצת שונה משומר חומות ששם נערכנו לאירועי הפרות סדר רב זירתי, והיום אנחנו נמצאים במצב מלחמה

יעקב שמאי:       חווינו כולנו אירוע מטלטל ב-07

יעקב שמאי: 10 שכלל כניסה ליישובים וטבח

יעקב שמאי:  המציאות יצרה חשש בחלק גדול מהציבור מאפשרות של פגיעה ביישובים סמוכי-גדר, על בסיס פרסומים שמראים אנשים שמתאמנים בלחימה במוקמות מסוימים בארץ, או בהלה בגלל תיעוד של מי שצילמו את האירועים, התחילה איזו בהלה רשתית שבהחלט משפיעה על תחושת הביטחון של כל אזרחי המדינה

יעקב שמאי:      אז פה אני רוצה להרגיע את הציבור

יעקב שמאי:  משטרת ישראל הוכיחה את עצמה כבר כמגן אמיץ יעיל מהיר מקצועי

יעקב שמאי:  אנחנו דרוכים יותר, פרוסים יותר ונערכים לכל תרחיש

יעקב שמאי:  גם באירועים האלה, במשך 24 שעות הפרסום של התמונות של האנשים שמצלמים בתים, קיבלנו מעל 2,400 תלונות מקרב הציבור על אנשים חשודים שמצלמים – כולן טופלו

יעקב שמאי:  והשתדלנו לסגור מעגל עם כולם

יעקב שמאי:       אנחנו לא מקלים ראש בשום אירוע

יעקב שמאי:  יש לנו מפקדים מקצועיים, מבצעיים, יש לנו שוטרים, לוחמים, מילואימניקים ומתנדבים אמיצים ונחושים ואנחנו דרוכים ומוכנים

יעקב שמאי:      אם נשווה וננתח את מצבה של משטרת ישראל היום לעומת מצבה במאי, יש לנו היום יותר כוח אדם, אנחנו כרגע עם מערך פרוס של כל פלוגות המילואים, יש לנו את סד"כ כוחות המילואים שאנחנו משמרים אותו לשלב מתקדם יותר, אבל אנחנו עם יותר ציוד, יותר אמצעים, יותר מיומנים, יותר מתורגלים לקראת אירועים כאלה

יעקב שמאי:       במשטרת ישראל היום, תפיסת האבטחה בתחום ביטחון הפנים מבוססת על כל הרמות

יעקב שמאי:  אנחנו מתחילים ברמת התחנה, ששם יש לנו את השוטרים עם המתנדבים

יעקב שמאי:  יש לנו מעל 750 גמלאי משטרה שחזרו לשרת בניידות ונמצאים ומתגברים את השוטרים

יעקב שמאי:  יש לנו אלפי מתנדבים שהוסמכו בעבר והיום נקראו לדגל, או בעצם באים בעצמם, כבר לא צריך לקרוא לאף אחד, אנשים באים

יעקב שמאי:  ויש את הניידות

יעקב שמאי:       מעבר לרמת התחנה, יש את הרמה המרחבית

יעקב שמאי:  שם יש את היס"מים ואת היחידות המיוחדות שפועלות בכל גזרה

יעקב שמאי:       יש את הרמה המחוזית

יעקב שמאי:  מאז שומר חומות הקמנו מפקדות משימתיות בכל מחוז

יעקב שמאי:  אני לא איכנס עכשיו למספרים אבל מפקדות גדולות שהתאמנו לאירועים מסוג הפרות סדר וגם כוחות התערבות למקרים של ניסיונות השתלטות מקומיים כאלה ואחרים

יעקב שמאי:  הקמנו גם את הפלחו"דים במסגרת פלוגות המילואים, אותם כוחות שביום שבת ב-7 בחודש, לחצנו על כפתור ויותר מ-400 איש הוקפצו בטווח אפס, עם ציוד, בבית, מילואימניקים לכל דבר

יעקב שמאי:  אבל אלה חבר'ה יוצאי יחידות מיוחדות והיום הם פרוסים בשטח בתור כוחות כוננות, בעיקר באזור הערים המעורבות אבל גם בעוד מקומות

יעקב שמאי:  אני לא אכנס לכל החלוקה של המשימות

יעקב שמאי:  מעבר לפלחו"דים ולמפקדות המשימתיות יש כרגע מערך לא קטן של פלוגות מילואים שפרוסות בשטח וכל גדוד הטירונים שנמצא כבר בשלב של אימון מתקדם וגם הקורסים נמצאים פרוסים ומוכנים ביחידות

יעקב שמאי:       ברמה הארצית יש לנו את היחידות המיוחדות, הימ"מ, שעם ישראל חייב להן הרבה מאוד, יש לנו את החטיבה הטקטית שפה אני אומר בפורום הזה לפני כמה שנים כשהחלטתי להקים את היחידה בעקבות התרחיש של איום המנהרות שהיה לכיוון היישובים הקמנו חטיבה שלמה עם ציוד, עם זיווד, עם הכשרה, המפקדים הכי טובים וב-7 לחודש, שעה מרגע קריאה היו קרוב ל-300 לוחמים של החטיבה הטקטית, מצוידים

יעקב שמאי:  הם נלחמו בכל הגזרות וחיסלו לא מעט מחבלים והיו בין הגורמים המשפיעים שהשפיעו על מה שהיה שם בזירה

יעקב שמאי:  אחר כך אם תרצו אני גם אתן סקירה על 7 באוקטובר

יעקב שמאי:      חשוב להבין, בנושא הטיוב בתחום האמצעים, היכולות וכוח האדם – אנחנו במצב יותר טוב עכשיו בגלל המוכנות המלחמתית שלנו והפריסה שנמצאת

יעקב שמאי:       אני חייב להתייחס פה לסוגיה של ערביי ישראל

יעקב שמאי:  פה צריך להגיד מילה טובה, יש פה התנהגות מופתית, יש לנו כמעט אפס אירועים של חיכוך, כל אותם מוקדים מטופלים בנקודה מקומית, מרוכזת, עם פחות הד תקשורתי ויש פה קשר עם כל המנהיגות

יעקב שמאי:  כל מפקד טריטוריאלי מדבר עם כל ראשי הרשויות שנמצאים בגזרתו

יעקב שמאי:  אף אחד לא רוצה להפר את הסדר ואנחנו בקשר, בהידברות ובמקביל מוכנים לכל תרחיש שלא יהיה

יעקב שמאי:  יש כוחות נצורים, ערוכים, דרוכים ומוכנים לכל תרחיש שלא יהיה בכל נקודת זמן

יעקב שמאי:       אני כן רוצה להתייחס עכשיו להתגייסות של כיתות הכוננות וזה הדיון הקודם שהיה פה

עמית הלוי: גם זה וגם, ברשותך המפכ"ל, מפקודה שעלתה פה בכמה דיונים, ההסתה ברשתות, נמצא אצלכם צוות, איפה הדברים עומדים?     

דובר:   ההסתה ברשתות זה הדיון הבא, שלא מתקיים, בוטל

יעקב שמאי: חברים, אם יש מערך ששופר בצורה משמעותית, לצערי הרי גם בשומר חומות הופתענו והופתענו אז כי לא ידענו כלום על הנפיצות

יעקב שמאי:  דרך הרשתות החברתיות מהר מאוד נדלק השטח

יעקב שמאי:       אנחנו היום ברמה אחרת בכל מה שקשור לניטור הרשתי של מה שקורה ברשת וכל אירוע חריג מנוטר על ידי מערך המודיעין, הגלוי והסמוי

יעקב שמאי:  אנחנו יודעים לתת מענה

יעקב שמאי:  אף פעם אין שלמות אבל אנחנו היום במצב הרבה יותר טוב, אנחנו יכולים לנתח מגמות ולהתכונן ולהיערך אליהן מבעוד מועד

יעקב שמאי:      בחזרה לסוגיה של כיתות הכוננות

יעקב שמאי:  בשבועיים האחרונים הוקמו 527 כיתות כוננות והן כרגע כבר מחומשות בנשק

יעקב שמאי:  527 כיתות כוננות

יעקב שמאי:  לא אכנס למספרן הכולל כיום, אבל היו מעט, ועלינו במאות אחוזים מבחינת כמות כיתות הכוננות

יעקב שמאי:       פה צריך להגיד מילה טובה למשרד לביטחון לאומי שכן הצליחו להביא נשק

יעקב שמאי:  לא ננתח למה סגרו את כיתות הכוננות בעבר וצמצמו את כמות כלי הנשק בכיתות הכוננות ולקחו את הציוד, אני לא שם

יעקב שמאי:  אנחנו כרגע במגמה של זיווד כיתות הכוננות, יש נשק שהגיע עד כה והועבר כבר לכל אותן 527 הכיתות החדשות גם במגזר העירוני - - -     

משה סעדה: לרוב אין נשק

אליהו (אלי) רביבו: כל הנשק שהגיע הועבר כבר אדוני?     

יעקב שמאי: היום כל כלי הנשק אם אני לא טועה מחולקים כבר - - -     

משה סעדה: רוב כיתות הכוננות לא מצוידות בנשק - - -     

אליהו (אלי) רביבו: כן, זה מה שאני מנסה רגע להבין

דובר: לא זה כיתות כוננות של המשטרה, זה משהו אחר - - -     

דובר: לא, לא

דובר:  משטרה ומג"ב

יעקב שמאי: אני מחדד, כיתות הכוננות הן בעיקר ברובן במרחב הכפרי

יעקב שמאי:  מי שאחראי ואמון על כיתות הכוננות האלה זה משמר הגבול

יעקב שמאי:  יש תיק יישוב ויודעים מה יש, מה אין, מה חסר

יעקב שמאי:  אני ציינתי את 527 כיתות הכוננות המחומשות כיום

יעקב שמאי:       אני מניח שככל שיגיע נשק לארץ, יש אנשים, ברגע שיגיע נשק נוכל לחלק אותו ולתת אותו לכיתות הכוננות הנוספות, כולל ההכשרה הנדרשת המינימלית, על מנת שכן נאפשר לאותם אנשים להיכנס לתפקיד

אליהו (אלי) רביבו: יש צפי לקבלת המשלוח הנוסף?     

יעקב שמאי: יש כבר, היום היה אמור להגיע, מחר אמור להגיע

יעקב שמאי:  מדובר באלפי כלי נשק שאמורים להגיע

יעקב שמאי:  אבל יש פה את השילוביות

יעקב שמאי:  נכון, כיתות כוננות כמה שאתה נותן – הם רוצים עוד

יעקב שמאי:  כיתת כוננות ממוצעת עם X רובים, אבל יש בקשה ורצון של Y אנשים להצטרף בזמן הקרוב

יעקב שמאי:  אנחנו רוצים שתהיה כמות מסוימת בהתאם לתיעדוף שעשינו, ולפי הרגישויות בגזרות השונות

יעקב שמאי:       נושא כיתות הכוננות בערים

יעקב שמאי:  עלתה הסוגיה, מונה פרויקטור מטעם משרד הביטחון – רוני נומה

יעקב שמאי:  רבותיי, אין פה כבוד ואין פה אגו

יעקב שמאי:  ישבתי איתו, אנחנו מכירים מספיק זמן, עשינו דיון משותף של גורמי פיקוד העורף, של רוני ואנשיו ממשרד הביטחון ואנשי משטרת ישראל

יעקב שמאי:  הסיכום הוא כזה, אין לנו שום בעיה לקבל כל כוח מילואים, שהצבא יביא אותו מחומש, הוא יצטרף לתוך כיתות הכוננות הקיימות בהכשרה תוך כדי המילואים, באותן נקודות

יעקב שמאי:  אנחנו לא לוקחים אותם עכשיו למקומות אחרים, הם בכל מקרה נמצאים באותו תא שטח, שם ניתנת ההכשרה

יעקב שמאי:  אני לא רוצה להיכנס לזה יותר מידי

יעקב שמאי:  זה טוב שיהיו הרבה כיתות כוננות, הרבה כוחות, אבל צריך להיזהר גם כן – יש מפקד טריטוריאלי אחד בכל תא שטח

יעקב שמאי:  שאף אחד לא יתבלבל בזה

יעקב שמאי:       יש מפקד טריטוריאלי אחד, ובכל מה שקשור לתוך תחומי מדינת ישראל – זו משטרת ישראל

יעקב שמאי:  וזה יכול להיות מפקד התחנה, אין לנו בעיה לקלוט כוחות נוספים, אנשי מילואים, אנשים שרוצים להצטרף, אנחנו באמת פתוחים

יעקב שמאי:  אבל הכול תחת קורת גג אחת שיודעת לקבוע מה מותר מה אסור

יעקב שמאי:       צריך להיזהר מאצבע קלה על ההדק

יעקב שמאי:  בגלל הריבוי והרגישות של כל האזרחים גם אנשים הנושאים אקדחים או נשק פרטי צריך להיזהר

צבי ידידיה סוכות: אדוני המפכ"ל, בשבוע שעבר בדיון עלה שחלק מהתיאום ייעשה גם מול הארגונים האזרחיים בנושא הזה

צבי ידידיה סוכות:  זה נעשה?         

משה סעדה: מה זה ארגונים אזרחיים?     

צבי ידידיה סוכות: היה בדיון שבוע שעבר ארגונים אזרחיים שאמרו שהם בעצם כל מיני אנשים שיש להם נשק - - -         

דובר: מה זה ארגונים אזרחיים?     

צבי ידידיה סוכות: יש כאלה ארגונים שהיו פה בדיון שבוע שעבר

יעקב שמאי: אני לא מכיר מיליציות

דובר: מה זה ארגונים אזרחיים? מה, ארגונים צבאיים?     

צבי ידידיה סוכות: זה עלה בדיון שבוע שעבר - - -     

דובר: חיפה מלאה מיליציות אני רק אספר לכם - - -     

יעקב שמאי: חברים, אני לא יודע על אילו גופים אזרחיים אתה מדבר אני אומר את זה בצורה הכי ברורה, גוף שלא יתחבר למשטרת ישראל הוא לא רלוונטי ועדיף שלא ייכנס לשטח

אלעד: אבל הוא נמצא, אנחנו בחיפה יש כיתות כוננות פיראטיות בכל - - -     

עמית הלוי: רגע שנייה - - -     

לאה גופר: אבל צריך לשמוע את המפכ"ל

לאה גופר:  בבקשה

עמית הלוי: אנחנו רוצים להשלים את הסקירה של המפכ"ל

עמית הלוי:  הערה שלך ביחס לגופים  - - -     

אלעד: זה לא חוקי אבל אני אומר לכם עכשיו בחיפה יש כיתות כוננות פיראטיות בכל העיר, פיראטיות כלומר, לא חיילים

אלעד:  אנשים עם נשק פרטי, ברישיון, הם מתארגנים בקבוצות ווטסאפ כדי לפעול באופן מאורגן בלי תיאום של אף אחד

אלעד:  זאת המציאות בחיפה היום

עמית הלוי: בבקשה, המפכ"ל

יעקב שמאי: חברים, אני לא באתי לצעוק פה ולא לראות למי יש קול יותר גבוה, אם אתם רוצים לשמוע תשובות – בבקשה, אם לא – תענו לעצמכם

עמית הלוי: ח"כ סוכות התייחס ספציפית לארגונים מוסדרים, הארגונים האלה ספציפית מה שהתכוונת זה מוסדר עם המשטרה?     

יעקב שמאי: יש לנו ניצב בדימוס קובי כהן שהגיע, התנדב יש לנו הרבה ניצבים בדימוס שהגיעו, התנדבו והפכו להיות פרויקטורים ובמקרה של קובי כהן הוא מרכז ומתאם את כלל הגופים ההתנדבותיים או כאלה שרוצים להתנדב

יעקב שמאי:  יש מכלול שלם שיודע לבוא ולתאם

יעקב שמאי:  ואם יש פלנגות כאלה, כדאי מהר מאוד לנתק להם את הווטסאפ - - -      

אלעד: אני ביקשתי, אמרו לי שלמשטרה אין יכולת, דיברתי עם ראש העיר ועם מפקד תחנת המשטרה

אלעד:  הם אמרו לנו שמבחינת החוק, לאנשים האלה מותר להתארגן בקבוצות ווטסאפ ולפעול באופן מאורגן כי הנשק שלהם חוקי אבל צריך להבין - - -     

צבי ידידיה סוכות: זה אנשים ששומרים בעיקר על בית כנסת בזמן תפילה, אנשים שיוצאים לשמירה בזמן תפילה בבית כנסת - - -     

אלעד: לא זה לא נכון

לאה גופר: יש לך פה את הגורמים הרלוונטיים, תעביר להם עכשיו ובואו נתקדם

לאה גופר:  אני רוצה לשמוע את המפכ"ל לפני שהוא הולך

יעקב שמאי: כל גוף שרוצה להתאגד, אין לנו בעיה לייצר ממשק אבל חשוב מזה כיצד אנחנו מכילים אותם

יעקב שמאי:  אני לא לוקח עכשיו כל אחד ומחייל אותו, אנחנו בתנאי מלחמה, אפשר ליצור מתווים, סוג של חליפות שמתאימות לאותן קבוצות באותם תנאי שטח

יעקב שמאי:  לדוגמה במגזר החרדי זה עולם אחר מבחינת היכולת שלך עכשיו לבוא ולגייס

יעקב שמאי:  אבל אני לא מוכן לקבל שום מיליציה - - -     

אליהו (אלי) רביבו: אני מעדכן אותך אדוני המפכ"ל, קיימת קבוצת חרדים שמבקשת להתגייס לטובת העניין, מבקשת להיכנס מתחת למטרייה - - -         

יעקב שמאי: אנחנו כבר בשיח איתם

אליהו (אלי) רביבו: אז אני מחזיק ברשימה מאוד מכובדת של אנשים שמוכנים אפילו שיגיעו איתם, פילנתרופים שמוכנים לממן את ההכשרה שלהם ושייכנסו תחת המטרייה שלכם

אליהו (אלי) רביבו:  נדבר אחר כך

יעקב שמאי: אז מאחר וזה מתלבש בדיוק עם הפעילות של משטי מול המגזר החרדי ושילובו במשטרה גם בגופים התנדבותיים וגם בתור אנשי קבע שרוצים להתגייס לשורותינו, אני חושב שיש פה איזו פלטפורמה לשמר אותה

אפרת רייטן: אז זה בנוגע לשיתופי פעולה

אפרת רייטן:  אבל אם אני מבינה את אלעד הוא חושש דווקא מאנשים שאולי לא הייתם מגייסים כמתנדבים

יעקב שמאי: אז גם אני חושש מקבוצות כאלה ואנחנו לא ניתן יד לשום קבוצה של פלנגות או מיליציה - - - רגע, שאלת, אם יש לך קבוצה כזאת אז בבקשה תעביר את הנתונים ניצור איתם קשר, אם אפשר לנתב אותם ליצור להם מסגרת בבקשה, אם לא, אז לא יעלה על הדעת שכל אחד שנושא נשק במדינת ישראל יהפוך לי עכשיו לאיזה כוח סמי-צבאי שיטפל באירוע

יעקב שמאי:  אתם צריכים להבין, יהיה אירוע היום, בכל נקודה השטח יוצף בכוחות, השטח יוצף בכוחות

יעקב שמאי:  זה בסדר עד גבול מסוים, בסוף שאחד לא יירה בשני

יעקב שמאי:  וזה החשש שלנו

יעקב שמאי:       ולכן יש מפקד אחד בטריטוריה, יודעים לעשות נקודת כינוס, יודעים לבודד את הזירה, יודעים מי נכנס, וככה אתה גם מונע בריחה מתוך הזירה כי אתה לא יודע מי מכוחות הביטחון, מי מזדמן ומי מתחפש לכוחותינו

יעקב שמאי:  לכן צריכים להיות מאוד זהירים בנושא הזה

יעקב שמאי:  בעד חלוקת נשק, בעד כיתות כוננות אבל בצורה מסודרת, סדורה, מאורגנת, מתוכננת ושיש לזה בעל בית

עמית הלוי: תודה

איציק אשכנזי: אדוני המפכ"ל, כדאי שאת הרשימות שעליהן אתה מדבר, אלה שאתם מאשרים אותם, כדאי שזה יופץ, שידעו עם מי אפשר לעבוד ועם מי אי אפשר לעבוד

דובר: איציק תהיה מול קובי כהן, הארגונים האלה עובדים מולכם הרבה, נכון? תהיה מול קובי כהן

איציק אשכנזי: אז אני רוצה לדעת מהמשטרה עם מי אני כן יכול לעבוד ועם מי לא

עמית הלוי: אז הוא אמר לך תפנה לניצב קובי כהן

יעקב שמאי:   יש גורם שזה התפקיד שלו היום במשטרת ישראל, לרכז ולתכלל

יעקב שמאי:      נושא אימון כיתות הכוננות

יעקב שמאי:  בדרך כלל אימון לכיתות כוננות זה אימון סדור, לוקחים את האנשים וקולטים והרי הם מגויסים למשטרת ישראל

יעקב שמאי:  לכן הם צריכים לעבור לא מעט תהליכים, אבל יש אפשרויות משימוש בנשק עד לדעת איך להגן על אותות השטח שאתה נמצא בו ומה לעשות בכל מקרה ואיך אתה יודע לחבור לכוחות

יעקב שמאי:  יש פה סט של צ'ק ליסט שצריכים לעבור נושא-נושא וזה חלק מההכשרה שעוברים בכיתות הכוננות

איציק אשכנזי:    כמה זמן זה אמור להימשך?     

יעקב שמאי: כרגע אנחנו בנוהל מקוצר, זה אומר תוך יומיים שלושה עושים נוהל חפוז ומתארגנים לנושא הזה ממטווחים עד עזרה ראשונה וטיפול ראשוני, שאותם אנשים ידעו לתת טיפול מציל חיים

יעקב שמאי:       עוד התייחסות לכיתות הכוננות – כולם עכשיו בהיסטריה של קרמים ואפודים וקסדות

יעקב שמאי:  חבר'ה, בואו נרגיע כולנו ונבין, לא כולנו נמצאים במלחמה

יעקב שמאי:  מספיק שיש לך את הנשק ואתה יודע לעמוד ולהתגונן וככל שיגיע ציוד, הוא יחולק בהתאם לסדרי עדיפויות של איפה חשוב יותר, דחוף יותר, יש פה צוותים שלמים שיושבים לנתב את זה, כולל חלוקת הנשק של המשרד שמגיע אלינו

יעקב שמאי:  ואני מברך כי אנחנו היינו במצב של חוסר בכלי נשק בתוך משטרת ישראל לשוטרים עצמם

יעקב שמאי:       אז היום מתחיל להגיע ציוד אבל אנחנו צריכים להיזהר על כל האוכלוסייה במדינת ישראל, כרגע אנחנו במצב מתוח מאוד, אחרי הטראומה שכולנו עברנו

יעקב שמאי:       אבל אני פונה לציבור ולמנהיגי הציבור להרגיע

יעקב שמאי:  ואם יש איזו הודעה רשתית לפני שמפיצים אותה תתקשרו 100

יעקב שמאי:  תקבלו אימות לפני שאתם מזהירים את כולם כי זה הופך להיות ויראלי במאות אלפי הודעות שמגיעות אלינו במצטבר

יעקב שמאי:  ולכן קשה בסוף לעשות את הסינון של מה באמת חשוב ומה דחוף

יעקב שמאי:  לבדוק, לחשוב, לקחת אוויר

יעקב שמאי:  הציבור במדינת ישראל יכול לסמוך על משטרת ישראל, על מדינת ישראל ועל צה"ל

יעקב שמאי:  יש פה מספיק כוחות חזקים שנמצאים בתוך השטח על מנת לתת את הביטחון ולתת את המענה המבצעי במידה שניקרא לו

יעקב שמאי:       וגם אם והלוואי שלא ניקרא לו, עדיין נישאר דרוכים, ערוכים ונצורים ואני מקווה שלא נצטרך להפעיל שום דבר אבל שלא ינסו אותנו

עמית הלוי: תודה אדוני המפכ"ל

עמית הלוי:  אני מציע אם המפכ"ל נמצא פה עד 14:00 שנמצא נציג אחד של השלטון המקומי ונציג אחד של הארגונים האזרחיים מהשטח - - -     

משה סעדה: הוא אמר שהוא רוצה להתייחס גם למה שאירע - - -     

יעקב שמאי: אני אתן לכם את הצד של משטרת ישראל מה אירע ביום - - -     

עמית הלוי: לא, לא, אני מצטער מה שהיה היה, כל מה שנוגע, כל תחקיר שרלוונטי למחר בבוקר, עולה היום

עמית הלוי:  לא, מצטער משה, אנחנו באירוע אחר לגמרי

עמית הלוי:  מה שהיה ונוגע למחר בבוקר אז זה מצוין, כל השאר יתוחקר ויסופר בעתיד

אפרת רייטן: באמת אנחנו מצטרפים בהחלט להצדעה החד-משמעית לשוטרי ישראל שעשו עבודה מדהימה והקריבו את חייהם עבור ביטחון אזרחי המדינה ובאמת כולנו אסירי תודה לך ולכל השוטרים המדהימים שנמצאים בשטח

עמית הלוי: בתוך כל האירועים האיומים והטבח הנורא שהובילו אותנו במחשבה למחוזות היסטוריים אחרים, השוטרים הללו, והאזרחים אגב, העמידו את המהפכה הציונית בתפארתה, הראו שאנחנו עומדים על היכולת שלנו, באו בתעוזה, כל הסיפורים שהתרגלנו אליהם וסיפרנו גם לעצמנו על פינוק וכדומה, ראינו את הגבורה הזאת שהופיעה וללא ספק חסכה והצילה אלפי ישראלים

עמית הלוי:  אנחנו כולנו מצטרפים לעניין הזה פשוט התחקירים והסיפורים נשמור אותם לפעם אחרת

אריאל קלנר: עמית, אדוני המפכ"ל אני רק רוצה התייחסות קצרה מאוד לנושא המתנדבים למשטרה מה המצב כרגע ומה הדרך שלכם? כי יש המון פניות שאני מקבל מאנשים שרוצים להתנדב

יעקב שמאי: אמרתי ונגעתי, כל מי שהיה מתנדב בעבר ורוצה לחזור לשירות, יש לנו גם כמות גדולה  של שוטרים חוזרים לארגון בהליך מאוד מאוד מזורז

יעקב שמאי:  גם מתנדבים שעברו את ההכשרות והיו כבר במערך, הפרק זמן של להחזיר אותם לארגון קצרצר

יעקב שמאי:  בודקים דברים ספציפיים ובמידה שהכול בסדר בשני פרמטרים אפשר להחזיר אותם והם חוזרים לשירות

יעקב שמאי:  מתנדבים נוספים שרוצים להתגייס לאור הזמן – תראו אנחנו בשיא, עכשיו כולם מתנדבים

יעקב שמאי:  אפשר לשמור על הבית כל השנה, לא צריך לחכות למלחמות

יעקב שמאי:  לא צריך לחכות רק לשומר חומות בשביל להתעורר שאפשר לתרום לחברה

יעקב שמאי:  לאו דווקא למשטרה אני מייצג כרגע את מדנית ישראל, אנחנו עם שרק כשלוחצים עליו הוא יודע להתלכד ולעזור זה לזה

אריאל קלנר: לא, אבל גם המשטרה מאוד הקשתה על המתנדבים

יעקב שמאי: המשטרה לא הקשתה - - - 

אריאל קלנר: לעשות שמונה עשרה מפגשים אחרי הצוהריים

יעקב שמאי: זה לא הדיון

אליהו (אלי) רביבו: אני לא חושב שזה הדיון,  - - - על ידי דיוני משנה אנחנו מחמיצים תא הדיון המקורי ומעבר לזה אדוני המפכ"ל מעבר לדברים המזעזעים שאני שומע שהיו חסרים כלי נשק לשוטרים אבל זה נושא אחר, אני מאוד מודה לאדוני המפכ"ל שבסקירה שלו ביושר, בנחישות ובבהירות הבהיר עד כמה שאכן אין מקום לדיון בהגדרה שלו ובפומביות שלו

צבי ידידיה סוכות: זה לא נאמר, אליהו, זה לא נאמר - - - עמית זה נושא חשוב כי יש פה טענה שכביכול אין היום, כי גם המפכ"ל דיבר על ההתנהגות המופתית של ההנהגה של ערביי ישראל, ויכול להיות שזה נכון

צבי ידידיה סוכות:  אין היום תרחיש? אתם לא מתארים שזה הולך לקרות? אין חשש? אין סימנים בשטח?      

יעקב שמאי: אני לא מבין מה זה לא יכול להיות - - -     

גלעד קריב: מה, הדיון פה הוא דיון שמוצג בו חומר מודיעיני? פרופגנדות לא פה

גלעד קריב:  תביאו חומר מודיעיני בדיון סגור - - -     

יעקב שמאי: ישבת בדיונים קודמים שבהם הסברנו איך משטרת ישראל נערכת להפס"ד רב זירתי

יעקב שמאי:  תקן אותי אם אני טועה כי אני זוכר שישבת שם

צבי ידידיה סוכות: השאלה היא אם יש חשש שזה הולך לקרות?      

גלעד קריב: אני חושב שעצם השאלה ובוודאי התשובה אמורה להישאל בדיון חסוי, מצומצם ומבוקר - - -     

צבי ידידיה סוכות: אין בעיה, אין שום בעיה אני מקבל לגמרי - - -     

אליהו (אלי) רביבו: - - - אני לא יודע מי הדובר, יש הבדל עצום בין חשש לפני מלחמה, של ראש רשות, לבין חברי כנסת שמנהלים דיון בנוכחות המפכ"ל בנושא מסוים בעת מלחמה

אליהו (אלי) רביבו:  יש הבדל עצום

עמית הלוי: ח"כ רביבו אנחנו רוצים להיערך למען ביטחון האזרחיים שלנו - - -     

אליהו (אלי) רביבו: זה מבורך, לא כך

גלעד קריב: לא כך מתנהל דיון של היערכות למען ביטחון ישראל לא כך - - -      

עמית הלוי: זה דבר שחייבים לשמוע – האם נאספו כלי הנשק הבלתי חוקיים שהוצגו כאן בדיונים גלויים? האם ההסתות ברשת - - - אלו שאלות חשובות, כל אזרח צריך לדעת את זה - - -         

גלעד קריב: אתה יודע היטב איך דיון כזה צריך להיערך - - - לא, לא - - - זה דיון שלא מקדם את ביטחון האזרחים

עמית הלוי: אלא מה מקדם?     

גלעד קריב: שמעת בדיוק את ח"כ אליהו רביבו – שאני לא חולק איתו את אותה תפיסה מדינית – שמעת אותו בדיוק מגדיר את הדיון הזה

גלעד קריב:  מי שרוצה לטפל בביטחון האזרחים, לא מנהל ככה דיון בוועדה לביטחון לאומי

גלעד קריב:  ואתם יודעים היטב כולכם איך מתנהלים דיונים

עמית הלוי: הלוואי שהיינו מנהלים את הדיונים האלו לפני - - -     

אפרת רייטן: יש הרבה דיונים שהיינו צריכים לעשות אבל כל הוועדות היו מגויסות לרפורמה המשפטית

עמית הלוי: אני רוצה שהמפכ"ל יספיק להתייחס לשני נציגים, אחד נציג של השלטון המקומי ואחד נציג של ארגונים אזוריים ואז נמשיך את הדיון כמובן עם כל הגורמים האחרים

עמית הלוי:  אז בבקשה - - -     

גלעד קריב: מן הראוי שהמפכ"ל ישמע כל אחד מחברי הכנסת גם אם זה דקה, סליחה, בסופו של דבר זה דיון ועדה, פעם ראשונה שהמפכ"ל בפני חברי כנסת - - -     

עמית הלוי: בסדר גמור

אליהו (אלי) רביבו: אני אשמח באמת לשמוע את הסקירה של מנכ"ל עיריית עכו

לאה גופר: איפה? זום? הנה

עמית הלוי: זה לא סקירה, זאת - - -      

אליהו (אלי) רביבו: התייחסות

עמית הלוי: שאלה, האם מבחינתו העיר שלו, כמו שאנחנו שואלים פה כל יישוב, ח"כ רביבו אתה מדהים אותי – כל יישוב אנחנו עוברים קיבוץ-קיבוץ ויישוב-יישוב, בשבועיים האחרונים

אליהו (אלי) רביבו: אנחנו מדברים כרגע על ערים מעורבות

עמית הלוי: אנחנו מדברים על תרחיש שומר חומות, כלומר התפרצויות שעלולות להיות לא על בסיס מה שסבתא שלנו סיפרה לנו על בסיס מה שאנחנו חווינו, עליי ירו ירי חי בלוד לפני שנתיים, אתה לא צריך לתת פה לאף אחד ציונים בהקשר הזה, עליי ירו על הרכב שלי ירו

גלעד קריב: אף אחד לא נותן ציונים היית עסוק בדברים אחרים

עמית הלוי: רגע, ולכן זכותו של כל אזרח לקבל תשובות ממפכ"ל המשטרה, האם הוא ערוך לסיטואציה שקרתה פה לפני שנתיים

עמית הלוי:  אם זה לא ברור לנו כנציגי ציבור, יש לנו בעיה

עמית הלוי:  זה מה שאנחנו דורשים כאן

עמית הלוי:       אם יש דבר שראוי שהוא יהיה בדיון מסווג הוא יהיה בדיון מסווג

עמית הלוי:  הציבור הזה שפונה אלינו, לרבבות לא למאות – אני בטוח שגם אתה מוצף – בערים ובכל יישוב וקיבוץ, בזה אנחנו עוסקים

עמית הלוי:  אנחנו מחלקים נשקים, מחלקים אקדחים, דורשים שהאימון של כיתות הכוננות ישודרג ודורשים שהציוד יירכש

עמית הלוי:  בזה כולנו עסוקים, זה הדבר העיקרי

גלעד קריב: על זה היה הדיון הקודם, אז זה יכול היה להיות בדיון הקודם - - -      

דובר: זה לא הדיון הזה עמית זה הדיון הקודם - - -     

אליהו (אלי) רביבו: - - - מנכ"ל עיריית עכו, שישקף לנו את המציאות בעיר שלו

עמית הלוי: בבקשה - - - לא דיון פוליטי, כן בבקשה יניב

עמית הלוי:  מה לדעתכם הסטטוס כיוון שדיברתי גם עם ראש העיר אז אשמח לשמוע גם את דעתך מה הסטטוס של העיר ומה מבחינתך חסר, האם חסר לך משהו? האם דרוש לך משהו? בבקשה

נאור שירי: בזמן מלחמה תראה כמה קציני משטרה יושבים פה בדיון המבוזבז הזה

נאור שירי:  כלום ושום דבר

נאור שירי:  במקום שילכו לעזור ולעבוד את העבודה

עמית הלוי: דווקא קידמת משהו

עמית הלוי:  חבר כנסת שירי, רק בדיון הקודם קידמת משהו - - - אפשר בבקשה יניב בבקשה

יניב אשור: צוהריים טובים, אני ברשותכם שומע ב-delay

יניב אשור:  קודם כל, אני רוצה להצטרף ולחזק את דברי המפכ"ל

יניב אשור:  המפכ"ל גם פגש פה בסבב ראשי רשויות, עלה צפונה וקיבל את הסקירה מכל ראשי הרשויות

יניב אשור:  כולל את - - - המפגש עם שמעון לנקרי ראש העיר

יניב אשור:  ברמה המקומית, גם בעקבות מלחמה הקשר הישיר שלנו בתוך הרשות שלנו הוא קשר ישיר, על בסיס יום-יומי, מול מפקד התחנה שהוא מפקד הביטחון במקום

יניב אשור:       להבדיל משומר חומות וממקומות אחרים, היו מספר פעולות שקרו לאורך השנים שהפיקו לקחים ממבקר המדינה

יניב אשור:  חלק מהם, ברובם, זה גם ההיערכות המשמעותית שיש בתוך הערים שיוצרת סוג של הרתעה גם בתוך האוכלוסייה הערבית – ייאמר לזכותה שגם פועלת כתף אל כתף בתפיסת החירום עם הרשות המקומית יהודים וערבים – ומבחינת פערים, כל הפערים שיש לנו אנחנו מציפים ברמה המקומית ואנחנו מקבלים טיפול

יניב אשור:  את העזרה והסיוע האמתי אנחנו צריכים ממשרדי הממשלה

עמית הלוי: כלומר מבחינתך, ההיערכות הביטחונית, רק בשטח מבחינת כיתות כוננות בשכונות, אתה מבחינתך מכוסה?     

יניב אשור:  ההיערכות הביטחונית בשכונות עם התגבור של פלוגת המילואים שהמפכ"ל הקצה לתוך הרשות המקומית יחד עם התחנה שהרים לצוותי הכוננות, אגב לצוותי כוננות של המשטרה כולל חימוש, כולל הצטיידות, כולל כל הדברים, זה נמצא כבר בעבודה עם המשטרה

יניב אשור:       אנחנו נמצאים בהיערכות מלאה בנושא הביטחון ואין לנו פערים

יעקב שמאי: הערה אחת ואני לצערי נאלץ לסיים

יעקב שמאי:  אני נפגש עם הרבה ראשי רשויות

יעקב שמאי:  גם שבוע שעבר פגשתי את ראש עיריית עכו וראשי המועצות של החלק הצפוני

יעקב שמאי:       עכו ולוד אלו דוגמאות קלאסיות כיצד אפשר לעשות דברים אחרת ואיך אפשר לשפר ואיך אפשר להתייעל, כחלק מלקחי שומר חומות

יעקב שמאי:  היום גם עכו וגם ולוד מרושתות במצלמות, יש פה שיתוף פעולה מדהים עם ראשי הרשויות, עם הקצאת המשאבים גם מצד המשטרה וגם מצד הגורמים הרלוונטיים, וגם השיח ושיתוף הפעולה עם התושבים – אנחנו במקום אחר

יעקב שמאי:       אני אומר עוד פעם הכול עם איזו כוכבית קטנה, כי אני נזהר בלשוני כרגע, אנחנו במצב רגיש ועדין

יעקב שמאי:  אבל ככל שנדאג להיות מוכנים יותר לשעת פקודה, כמו שקורה גם בלוד וגם בעכו, אני מניח שאנחנו נמזער נזקים, ככל שחלילה יהיו, ונדע להגיב הרבה יותר טוב מבחינת ההשלכות העתידיות על מדינת ישראל

נאלה גלקופף בלאייס: אדוני המפכ"ל, אנחנו נשמח להגיד מה החברה האזרחית חושבת

נאלה גלקופף בלאייס:  אני נאלה, מובילת הפורום האזרחי בחיפה לשמירת החיים המשותפים

נאלה גלקופף בלאייס:  אנחנו מובילים יותר מ-60 ארגונים, אנחנו נמצאים בחבית נפץ בעיר הזאת ואנחנו רוצים להגיד שני דברים מרכזיים

נאלה גלקופף בלאייס:       הדבר הראשון – ואלעד פה אמר את זה – אנחנו מבקשים הצהרה רשמית שתגיע לכל העיריות שאסור להקים מיליציות פרטיות

נאלה גלקופף בלאייס:  ממש להגיד את זה

דובר: למרות שזה היה מיותר הוא הבהיר את זה, חזור ואמור, גם הוא וגם היושב ראש

דובר:  כולנו חיזקנו את זה

נאלה גלקופף בלאייס: נכון, אבל אנחנו חייבים הצהרה רשמית

נאלה גלקופף בלאייס:  זה דבר ראשון

נאלה גלקופף בלאייס:       הדבר השני שהוא חשוב, הסיבה שברמלה ובחיפה הדברים לא התפרצו בשומר חומות כמו בלוד הסיבה היא שהיה שיתוף פעולה של המשטרה עם העירייה ועם הגורמים האזרחיים

נאלה גלקופף בלאייס:       אנחנו מבקשים שולחנות עגולים בכל עירייה, של המשטרה עם הארגונים האזרחיים עם מנהיגי הקהילות

נאלה גלקופף בלאייס:  זו הדרך שלנו לשמור על התושבים

יעקב שמאי:   בחיפה יש לך את זה? אתם נפגשים? לא, שנייה, את מציגה מצג כאילו אנחנו עובדים out of the blue

יעקב שמאי:  אין יישוב אחד, לא בערים המעורבות ולא במגזר העברי ולא במגזר היהודי, שמפקד תחנה טריטוריאלי לא יושב עם כל הגורמים האזרחיים שנמצאים בתחום הטריטוריה שלו

יעקב שמאי:  זה עולה גם כן לרמה היותר גבוהה, לרמה המרחבית וגם מפקדי מחוזות

יעקב שמאי:       את מדברת על חיפה, מפקד מחוז חיפה באופן אישי מחוז חוף, נפגש עם כל הגורמים וכל הזה

יעקב שמאי:  אין ספק שאפשר לייעל, אפשר לשפר, אפשר לעשות את זה יותר טוב, אבל קשר קיים

נאלה גלקופף בלאייס:   אנחנו נמצאים בקשר עם הגורמים האלה אבל עם זאת הקשר לא מספק ולא מזמנים אותנו למרחבים של ההתייעצויות בין כולם

נאלה גלקופף בלאייס:  לא מזמנים זאת אומרת, זה קורה אבל זה לא קורה מספיק ,וזה חייב לקרות בצורה יותר טובה, ואנחנו מבקשים גם את המסר הזה ממך

נאלה גלקופף בלאייס:  תודה רבה

עמית הלוי: תודה

צבי ידידיה סוכות: מה זה 'לא מזמנים אותם'? אז מה אם לא מזמינים אתכם, אתם סך הכול עוד ארגון אזרחי - - -      

גלעד קריב: לפני שנייה דיברת על התארגנויות אזרחיות, אבל כנראה התארגנויות אזרחיות שצריך לדבר איתן זה רק התארגנויות אזרחיות מהצד שלכם

גלעד קריב:  אז תשכח מזה תשכח מזה זה לא יקרה, זה לא יקרה אתה לא תדבר פה על ארגונים אזרחיים אבל כשארגון אזרחי שלא הולם את העמדות הקיצוניות שלך, לא אבל ההתנפלות הזאת על החברה האזרחית נגמר, נגמר העידן הזה, המליציות האזרחיות שלכם

נאור שירי: יש לי שאלה

עמית הלוי:    נמצא איתנו - - -     

נאור שירי: אני מנסה להבין - - - מה הדיון? עם מי נעשה דיון, אני מנסה להבין שנייה עמית - - -     

עמית הלוי: רגע נאור, שאלת אז - - - היו פה שלושה חברי כנסת שאמרו שאין צורך בדיון בכלל וחשבנו שיש צורך

עמית הלוי:  מה אתה מלין עכשיו כשהם הלכו - - -     

נאור שירי: סליחה, הדיון הזה ראשיתו בטעות, הכינוס שלו בטעות, המהות שלו היא ריקה, למה? כי אם נגיד לא הסכמת איתנו שצריך לקיים את הדיון באופן פתוח ופומבי, ובסדר לא הסכמת, ובכל זאת קיימת את זה, למרות פניות גם שלי וגם של ח"כ רביבו ליו"ר הוועדה הסכמתם

נאור שירי:  עכשיו באו ונתנו פה סקירה, שהיא סקירה, אני גם מבין את הסיטואציה, היא לא הייתה צריכה להיות, אבל היא גם לא סקירה ממצה בשום צורה מקצועית

נאור שירי:  אתה דיברת בתחילת דבריך על הזכות של הכנסת והחובה לפקח

אליהו (אלי) רביבו: יותר מזה אני רוצה לחזק את מה שאתה אומר, היא אפילו מסבירה עד כמה  - - - הזה מיותר

נאור שירי: אם אתה חושב שיש אפשרות אמיתית, ונאמת פה 'ירו', 'יורים', לפקח או להבין בכלל איזו סיטואציה של, על מה אתה מדבר, באו נתנו פה סקירה אני לא יודע בכלל, פריסת כוחות, מהות, איומים, צוותים שחוקרים איפכא מסתברא, כל מה שאתה צריך כדי לקיים דיון אמיתי כלום, ועכשיו - - - קמו הלכו

גלעד קריב: איזו סקירה? פרשנות של משה נוסבאום

גלעד קריב:  נאור, העיקר שנציגי השב"ס והכבאות נשארו וכל הפיקוד הבכיר של המשטרה הלך

גלעד קריב:  זה כבוד לחברי הכנסת

נאור שירי: עכשיו אני גם אומר לך אם אתה רוצה לנהל דיון כזה, רגע אבל תנו לסיים בבקשה, אני גם לא התפרצתי לדברים שלו כי יש כבוד ואני חושב שמיותר שהוא פה היום כי הוא צריך לנהל מלחמה

נאור שירי:  אבל הבאתם אותו לפה אז אם מביאים אותו ל-20 דקות בואו לא נבזבז את זמננו ולא נפגע ביכולת שלנו לנהל דיון מהותי

נאור שירי:       כי אין פה שום דיון מהותי

נאור שירי:  אי אפשר לשמוע סקירת מודיעין, אי אפשר להתווכח עם סקירות המודיעין, אי אפשר להבין את מספר הכוחות, אין פה בכלל קשר עם רשויות, אני לא מדבר עם הצבא

נאור שירי:  זה הזיה לקיים פה את הדיון, די, כמה אפשר לבזות את הכנסת ואותנו גם

עמית הלוי: אז ח"כ שירי, אני הגעתי לדיון הזה מתוך ידיעה, כפי שנאמר לי, אני פה ממלא מקום שהדיון הזה יהיה דיון חסוי - - - רגע, רגע אמרת שאתה לא מפריע לי

נאור שירי: אז אני כבר ביום שישי, תסביר לי אתה את הפערים ביני ובינך, אתה עוד יו"ר הוועדה, ביום שישי דיברתי עם יו"ר הוועדה והוא אמר לי בפירוש, "לא, לא נכון

נאור שירי:  זה יהיה פומבי"

עמית הלוי: היום בבוקר קיבלתי הודעה כפולה מיו"ר הוועדה שגם ביקש שאני אמלא את מקומו וגם אמר לי שהדיון השני יהיה חסוי - - - רגע שנייה - - -     

נאור שירי: לא אבל למה הדיון הראשון היה גלוי?     

עמית הלוי: רגע, רק שנייה, גם בדיון הזה

דובר: השלישי, השלישי חסוי

עמית הלוי: לא, השני דווקא זה - - - השני מה שנאמר לי הכול כתוב - - - רגע - - - אלעד שנייה, אתה מוזמן להירשם לדיון ואתה תוכל לדבר - - - אמרתי בשביל הסדר הטוב הדיון השני היה אמור להיות דיון חסוי, השתנה, רגע שאלת אני יכול להשיב לך רק מה שאמרו לי

עמית הלוי:  אמרו לי, 'לא, הדיון הזה גלוי'

עמית הלוי:  אני חשבתי ועדיין חושב שיש ערך גם בדיון גלוי מול הציבור, גם בדיון הקודם וגם בדיון הזה כדי להבין איפה נמצאים היום כוחות הביטחון ויש פה עוד אנשים שיש להם תשובות לתת

עמית הלוי:  זה טוב שייתנו תשובות לציבור וכשאנחנו מלאים בשאלות ואני מסכים איתך שהסקירה הזאת הייתה מאוד חלקית ועדיין יש בה ערך

נאור שירי: עמית תסכים איתי, די

נאור שירי:  תפזר את הדיון, באמת אני אומר לך עזוב, זה לא מעניין אני אשאר פה גם עוד שש שעות, זה פשוט מיותר

עמית הלוי: כיוון שהגיעו פה גורמים - - -     

נאור שירי: הם ישמחו ללכת לעשות את העבודה המהותית שלהם, תקשיב, אין פה יכולת זה סתם, זה מיותר זה לא ממצה וזה מביך, באמת מביך

אלעד: חשוב רגע להגיד, הנושא של ערים מעורבות זה לא עניין של נשקים - - - זה עניין של אוכלוסייה

אלעד:  ומישהו צריך להבין שהנושא של ערים מעורבות צריך עכשיו לפעול עם האוכלוסייה ואנחנו צריכים לקבל מנדט, החברה האזרחית יחד עם העירייה, לראות איך אנחנו עכשיו מחברים את הערים המעורבות, ויוצרים את הקשר בין יהודים לערבים, לחוסן לאומי משותף

אלעד:  ואנחנו צריכים את המנדט פה מהכנסת שייתנו לנו את המקום יחד עם העיריות והמשטרה

אליהו (אלי) רביבו: ועדיין אני שואל איפה הרלוונטיות בין הנושאים המאוד חשובים שאתה מדבר עליהם לבין הגדרת הדיון?     

אלעד: אין לי דיון אחר - - -      

אליהו (אלי) רביבו: לא, ודאי שיש

אלעד: מצטער, כנסת ישראל לא נתנה לי הזדמנות - - - אני נלחם יום-יום להגיד שחיפה צריכה לעבוד באופן משותף

אלעד:  מחר בבוקר יש התקפת טילים על חיפה, יהודים וערבים ביחד נמצאים באותו מקלט - - - כי אני רוצה למנוע את הפרעות זאת המטרה

עמית הלוי: אני מבקש את יתרת הדיון - - - אלעד אני לא רוצה להוציא אותך

עמית הלוי:  אלעד, אני לא מעוניין - - - אני מבקש לנהל את הדיון בצורה מסודרת

עמית הלוי:  אמרת את עמדתך גם גב' נאלה הציגה אותה בצורה מאוד בהירה הדברים האלה נשמעו

עמית הלוי:       אנחנו נעשה עכשיו סבב של גורמים נוספים שלא דיברו עד עכשיו ורוצים להציף

עמית הלוי:  אני רואה בזה ערך, גם אנחנו כחברי כנסת אנחנו שומעים את הדברים בערוצים אחרים, אנחנו נשמע את הדברים מארגונים נוספים שנמצאים כאן

עמית הלוי:  חברי כנסת שמעוניינים, גם לי יש דברים נוספים שאני עושה, יש לך דברים יותר חשובים אתה מוזמן לעשות אותם, נאור - - - בסדר גמור - - - דעתך נשמעה

עמית הלוי:  בסדר גמור,  בבקשה, שי

עמית הלוי:  אתה רצית להתבטא? בבקשה

שי: אני מברך על קיום הדיון, יש חשיבות רבה תמיד להרתעה ולהתרעה

שי:  חשיבות רבה מאוד

שי:       לפני שהתחיל הדיון באתי למפכ"ל אמרתי לו שלדעתי אחד הדברים החשובים שהוא עשה בקריירה שלו זה סרטון טיקטוק קצר

שי:  מי שמכיר, הוא העלה סרטון טיקטוק קצר בערבית – ואמר לכל הערבים 'מי שרוצה לתמוך בעזה אני אקח אותו ואני אזרוק אותו לעזה'

שי:  סרטון, מי שלא ראה אני ממליץ לו לראות אותו

שי:       בעקבות הסרטון כמובן שפנו כל מיני ארגונים למח"ש להעמיד אותו לדין

שי:  יש פה נקודה שיש חצי אחוז בציבור הערבי או אפילו פחות שכן מנסה להסית וכן מנסה להתסיס וזה לא רק השייח' זה עוד הסטודנטים והרופאים שפתאום נזכרים להראות דגלי פלסטין כאילו במקרה, ובהם צריך לטפל כי אם אנחנו באמת רוצים חיים משותפים ודו קיום ושלא יקרה שומר חומות אז צריך לנקוט יד ברזל נגדם

אליהו (אלי) רביבו: מאה אחוז, מאה אחוז

שי: ואני רוצה להוסיף עוד נקודה ודווקא בגלל החשיבות של חיים משותפים

שי:       אתמול שחררה שופטת בית המשפט בירושלים שני ערבים ששרו ושמחו וצהלו על הרצח בנובה, כי היא אמרה 'חופש הביטוי, חופש הביטוי'

שי:  אז כן חופש הביטוי הוא ערך מאוד נעלה אבל יש ערך אחד יותר נעלה – חופש החיים

שי:  ואם להם יהיה חופש הביטוי, לנו לא יהיה חופש החיים

עמית הלוי: תודה רבה

שי: חצי משפט, ולכן דווקא מי שלא רוצה שיהיה שומר חומות צריך לנקוט יד הכי ברזל הכי קשה נגד כל מי מסית - - -     

דובר: בשולחן הזה כולם מסכימים - - -     

שי: נכון, "אין מחזקין אלא למחוזקין" - - -     

עמית הלוי: תודה רבה

עמית הלוי:  גם בעניינים האלו דוח מבקר המדינה של שומר החומות התעסק, ואני אשמח לשמוע את ההתייחסות של פרקליטות המדינה לימים הללו

עמית הלוי:  האם נמצאת פה עו"ד גלית שוהם? יופי, אני אשמח לשמוע גם בהמשך לדברים שאמר כאן שי, מה המדיניות שלכם בשבועיים האחרונים, האם אכן התבצעו מעצרים שהגיעו לפתחכם, כמה מעצרים התבצעו, כמה כתבי אישום או בקשות מעצר נכון יותר הוגשו בשבועיים האלו והאם באמת הדברים האלה שמהם אנחנו חוששים מהם כאן כולם, הסתה פרועה או תמיכה בחמאס ודברים מהסוג הזה – באיזה היקף מדברים ובמה מדובר?         

דובר:   ואם הגשתם ערר על ההחלטה פה

גלית שוהם: אני יודעת שהוגש ערר, אני לא יודעת עדיין מה נקבע שם

גלית שוהם:  בשבועיים האחרונים למעשה יש לנו הצפה של תיקי הסתה

עמית הלוי: כשאת אומרת הצפה את מתכוונת עשרות? מאות?     

גלית שוהם: עשרות נעצרו בגין הסתה ברשתות

עמית הלוי: חשוב שח"כ רביבו ישמע את הנתונים האלה

משה סעדה: זהו, זה משקף את התמונה שונה גם ממה שאמר המפכ"ל שיש אפס - - -     

אליהו (אלי) רביבו: לא זר לי, לא מחדש לי, חמור מאוד

עמית הלוי: טוב, כמה? אתה יודע כמה?     

אליהו (אלי) רביבו: עשרות

עמית הלוי: בכמה ערים, באילו ערים אתה יודע?     

אליהו (אלי) רביבו: כנראה שגם מעורבות

עמית הלוי: טוב אם אתה יודע בסדר גמור 

אליהו (אלי) רביבו:    אני לא באתי ענה עמית

עמית הלוי: לא אני רק אומר

אליהו (אלי) רביבו: ואני רק עונה - - -     

דובר: אבל אלי, זה אומר שהטריגר כבר קיים, לא צריך טריגר

עמית הלוי: רגע, בואו נשמע את גלית - - - בבקשה כן

גלית שוהם: יש פורום ארצי שעוסק בהסתה וכתבי האישום מאושרים על ידי היועצת המשפטית לממשלה לאחר אישור של פרקליט המדינה והתפק"מ – המנכל לתפקידים מיוחדים

גלית שוהם:  כבר בירושלים, במחוז ירושלים עצמו, הוגשו מספר תיקים כאלה, גם במחוזות אחרים

משה סעדה: מה המספר?     

גלית שוהם: אין לי מספר מדויק אבל אני יודעת שבמחוז ירושלים נעצרו יותר מעשרה אנשים שהסיתו

משה סעדה: תום ההליכים? מעצרים עד תום ההליכים?     

גלית שוהם: המדיניות של פרקליט המדינה היא להחמיר בכל מה שקשור למעצרים בתיקים האלה

גלית שוהם:  גם פרסום בודד, ככל שהוא בוטה, קשור לרוח התקופה ומסית למלחמה – ההנחיה היא לבקש מעצר עד תום ההליכים

דובר: יפה

גלית שוהם: דבר שלא עשינו עד כה

דובר: וחבל

גלית שוהם: אז זה בקשר לתיקי הסתה

גלית שוהם:  יש לנו גם מספר תיקי התפרעויות - - -     

צבי ידידיה סוכות: שאלה רק לגבי תיקי ההסתה, בדוח המבקר היה מוזכר שאתם לא יכולים להסיר מהרשתות החברתיות פרסומים מסיתים

צבי ידידיה סוכות:  הדבר הזה שונה?     

גלית שוהם:   כרגע יש את מערך הסייבר במחלקת הסייבר בפרקליטות שכן פועלת להסרת תכנים מסיתים ברשתות

צבי ידידיה סוכות: כולל סגירה של קבוצות ווטסאפ? זה עובד?     

גלית שוהם: אין לי מידע על סגירת קבוצות ווטסאפ - - -     

צבי ידידיה סוכות: למי אמור להיות המידע הזה?     

דובר: לחיים ויסמונסקי

דובר: אנחנו מעבירים לו גם נתונים שיש לנו והוא מטפל - - -      

צבי ידידיה סוכות: כי חלק מדוח המבקר היה שנאמר שאין למשטרה ולפרקליטות את הכלים לסגור קבוצות ווטסאפ ולסגור פרסומים מסיתים אז השאלה שלי אם זה תוקן

עמית הלוי: שאלה מצוינת

עמית הלוי:  נבקש לבדוק אותה

עמית הלוי:  מי זה חיים ויסמונסקי, מה התפקיד שלו?     

גלית שוהם: מנהל מחלקת הסייבר בפרקליטות המדינה

עמית הלוי: אז אני מבקש לשאול את השאלה הזאת, שנקבל תשובה האם היכולת הזאת שאתה אומר שנכתבה בדוח מבקר המדינה, יכולת של סגירת קבוצות ווטסאפ שיש בהן הסתות האם היכולת הזאת קיימת והאם הדברים האלה מתבצעים

דובר: גם בטלגרם אני לא יודע אם אפשר אבל גם בטלגרם יש הרבה הסתה גם בטלגרם צריך לבדוק את זה

עמית הלוי: כן עו"ד שוהם בבקשה

גלית שוהם: גם מבחינת הפס"דים אנחנו ממשיכים במדיניות המעצרים, ביתר שאת כשמדובר בהפרות סדר בזמן מלחמה, וגם אציין שיש מספר תיקים של תקיפה ממניע גזעני של יהודים שתוקפים ערבים

דובר:   גם פה צריך יד קשה

גלית שוהם: נכון

גלית שוהם:  הוגשו מספר תיקים כאלה במחוז ירושלים לפחות, וזו כרגע המדיניות של הפרקליטות

גלית שוהם:  כפי שהיה בשומר חומות אנחנו עם אפס סובלנות בכל מה שקשור להפרות סדר והסתות במקרי קיצון כאלה

עמית הלוי: מבחינת המתכונת שאתם עובדים בה היום בזמן המלחמה, מתכונת חירום משמעותה מה? שיש יותר פרקליטים? הרי חלק אולי מגויסים? מה מצבת כוח האדם אצלכם?     

גלית שוהם: מצבת כוח האדם היא באמת חסרה

משה סעדה: מצד שני אין דיונים אז זה מתקזז, אז יש פחות עבודה גם

גלית שוהם: לא אין פחות עבודה

משה סעדה: אין דיונים בבתי משפט אז זה מוריד הרבה מהנטל

גלית שוהם: אז אני אתייחס לכך

גלית שוהם:  מצבת כוח האדם באמת חסרה, אצלנו במחוז לפחות

גלית שוהם:  במחוזות ירושלים מגויסים המון פרקליטים וגם במחוזות אחרים, יש לנו גם נשים שהבעלים שלהן מגויסים, יש מסגרות חינוך שלא קיימות בחלק מהיישובים אז זה מאוד מקשה, עד כה הייתה הנחיה לעבוד מהבית אבל כרגע כן הוחרגו בצו כל מיני דיוני מעצר ספציפיים דיונים של פיקוח עברות מין וכולי, ומי שזמין כן הונחה להגיע לעבודה, כלומר, אנחנו כן מנסים לצמצם את מספר הדיונים ומה שצריך אנחנו מתייצבים

גלית שוהם:  יש לנו תורני מעצרים שעובדים כמובן על תיקי המעצר הם מתוגברים על ידי פרקליטים נוספים, וזהו המצב כרגע

גלית שוהם: ש      

משה סעדה: תבדקי לנו רק את העניין עם הערר - - -     

עמית הלוי: כן שתי השאלות נשאלו, לגבי הערר ולגבי היכולת לסגור בסייבר של הפרקליטות את קבוצות הווטסאפ

עמית הלוי:  לגבי הערר אני אשמח שתבדקי גם לישיבה

גלית שוהם: אני רק אציין לגבי ההיערכות לשומר חומות, כבר לפני שנתיים בשומר חומות הוקם פורום שעניינו שומר חומות

גלית שוהם:  יש רפרנט בכל מחוז שאחראי על גיבוש כתבי האישום, הנחיה מקצועית של יחידות המשטרה כדי שתהיה באמת אחידות בין כל המחוזות גם ביחס למעצרים וגם ביחס לכתבי אישום, עמדות עונשיות וכולי

גלית שוהם:  אז יש רפרנטים כאלה בכל מחוז

גלית שוהם:  גם אז בשומר חומות הייתה לנו מדיניות מחמירה של מעצרים

גלית שוהם:  אני מקווה שלא נגיע לזה שוב, אבל יש תשתית שכבר היום נמצאת בפרקליטות המדינה בכל מחוז בהקשר הזה

עמית הלוי: תודה גלית

עמית הלוי:  אני מבקש מאליעזר רוזנבאום, המשנה למנכ"ל המשרד לביטחון לאומי

עמית הלוי:  רצית לציין כמה דברים

אליעזר רונן: השר לביטחון לאומי מקיים מדי יום הערכת מצב ולמעשה בסיכומים שלו להערכת מצב הוא מדגיש את ההנחיות שלו למשטרת ישראל ולשירות בתי הסוהר וכמובן לרשות הארצית לכיבוי ולהצלה להיות ערוכים בהתאם לתרחישים שיש לנו

אליעזר רונן:       כמובן התרחישים עודכנו מאז פרוץ המערכה ובכל אחת מהישיבות בהערכות המצב כמובן הגופים מדווחים על ההיערכות שלהם והמוכנות שלהם בצד ההידברות, בצד השיח, להיות ערוכים לתרחישים, תרחישים קיצוניים יותר וקיצוניים פחות, והדיווחים שיש לנו הם בהחלט היערכות מתאימה

עמית הלוי: תודה

עמית הלוי:  אז אשמח לשמוע בהקשר הזה גם את נציב שירות בתי הסוהר נמצא פה שלומי? אז ההיערכות שלכם גם לאור לקחי העבר גם בבתי הסוהר, האם אתם ערוכים, מה קורה בשבועיים האחרונים בכלל, מה קרה, האם קרה ומה נערכים לעשות?     

שלומי אדרי: אז צוהריים טובים, כמו שאמר המפכ"ל אז גם אנחנו כמו כל מדינת ישראל בעיצומה של מלחמה

שלומי אדרי:  כך שמבחינת כל ההיערכות של שב"ס אנחנו נערכנו ונערכים בצורה מרבית וזה לא כמו מה שקרה בשומר חומות 2021 שזה תפס אותנו כמו כולם בהפתעה

שלומי אדרי:  מבחינתנו האיומים מוכרים, אנחנו נערכים בהתאם גם מניעת פגיעה במתקני כליאה

משה סעדה: כרגע יש שינוי בבתי כלא מבחינת הפרות סדר או שמה שהיה הוא שיהיה, אין הבדל?     

שלומי אדרי:   לא, כרגע הכול שקט בשירות בתי הסוהר ושזה ימשיך ככה, יש גזרה יותר חשובה להתמקד בה וכולנו מקווים שזה יישאר שקט

שלומי אדרי:       מבחינת תרחיש של שומר חומות שתיים, האתגרים שעומדים בפני הארגון הם כמובן מניעת פגיעה במתקני הארגון, מניעת זליגה של אירועים מבחוץ פנימה, מניעת מתיחות והפרות סדר בתוך האגפים ערבים ויהודים ואתגר לא פחות חשוב של קליטת עצורים

שלומי אדרי:       תקן הכליאה נכון להיום בשירות בתי הסוהר הוא 14,500

משה סעדה: כן קיימנו דיון על זה היה פה ידון מסודר על זה ויש תקנות שעת חירום היו תלונות של הבטחונים על שירות מזרן כפול ודברים כאלה

שלומי אדרי:   נכון

שלומי אדרי:  ואדוני היושב ראש, כבר היום אנחנו עומדים על 17,600 אז תראו את המספרים - - - אז רק עם כמה נתונים משומר חומות ב-2021 אז שב"ס קלט קרוב ל-1,900 עצורים, 1,600 בני מיעוטים ועוד 200 יהודים

שלומי אדרי:  נכון להיום עדיין כלואים בתוך המתקנים שלנו 88 עצורים מ-2021, שמתוכם 81 בני מיעוטים ועוד שבעה יהודים

שלומי אדרי:  הפערים שאנחנו צריכים לטפל בהם 1

שלומי אדרי:  הסדרה של הפעלת יחידת נחשון, ומצדה - - - משטרת ישראל

שלומי אדרי:  אנחנו צריכים באמת להסדיר את זה, שזה יהיה באמת קבוע ולא כל איזה אירוע אנחנו צריכים - - -     

משה סעדה: במבצע הם השתתפו כלומר במלחמה - - -     

שלומי אדרי: לא, עזוב את המלחמה, כבודו אני מדבר על שומר חומות

שלומי אדרי:  ולהפעיל את יחידת מצדה ויחידת נחשון  - - - משטרת ישראל בתוך הקו הירוק אנחנו צריכים להסדיר את זה משפטית

שלומי אדרי:  וזה כמובן מטופל בתוך המשרד וצריכים לעשות עם זה סדר אחת ולתמיד

שלומי אדרי:       וכמו שאמר כבודו גם הערכה של התקשח גם ל-VC וגם להצפפה

שלומי אדרי:  לצורך העניין, יחידת נחשון כבר עכשיו במלחמה כמעט מנוטרלת

שלומי אדרי:  הם עושים ליוויים של שב"חים, של עזתים, של לב"חים, והיום רוב הדיונים עברו כמובן ל-VC ובמידה שיהיה תרחיש או אירועים של שומר חומות, מקביל או בתוך הלחימה, אז ברור שאנחנו צריכים הערכה של שני הנושאים האלה גם הצפפה כדי לתת פתרון למקומות כליאה וגם דיונים ב- VCעל מנת לשחרר את יחידת נחשון לטובת הליווי

עמית הלוי: זה שינוי תקנה? רק שנדע

שלומי אדרי: כן - - - -     

אליהו (אלי) רביבו: אתה שלומי?     

שלומי אדרי: כן

אליהו (אלי) רביבו: נעים מאוד

אליהו (אלי) רביבו:  אני אבקש את התייחסותך למציאות שבה, לפחות בימים הראשונים של המלחמה, נתפסו עזתים שאומנם היו ברישיון אבל הרישיון שלהם לא בתוקף בשעת מלחמה

אליהו (אלי) רביבו:  מה הסיבה?     

שלומי אדרי: כל העזתים האלה לא אצל שב"ס, הם אצל צה"ל, הם כרגע אצל צה"ל - - -      

אליהו (אלי) רביבו: אני אסביר - - -     

שלומי אדרי: המשטרה עצרה אותם - - - שנייה, המשטרה עצרה אותם, אנחנו מלווים אותם מתחנות המשטרה למתקני כליאה צבאיים

שלומי אדרי:  יש בענתות, יש בעופר, הם לא אצלנו

שלומי אדרי:       אצלנו יש לב"חים שהשתתפו בלחימה אחרי שעברו את הסינונים של השב"כ, 504 וכולי, מגיעים אלינו

אליהו (אלי) רביבו: אז מעורבים אליכם, לא מעורבים כשב"חים זה לענתות ולשאר המתקנים הצבאיים?     

שלומי אדרי: שב"חים, צה"ל

עמית הלוי: מה ההבדל בין שב"חים שהשתתפו בלחימה? הם מעורבים

שלומי אדרי: לא, אני מדבר על מי שהשתתף בלחימה אחרי שעבר את הסינון של השב"כ ושל 504 שעובר אלינו, השתתף בלחימה

שלומי אדרי:  שב"ח שעבד בארץ ובוטל לו אישור העבודה לא עובר אלינו

שלומי אדרי:  הוא עובר לצה"ל יש שם מתקנים כמו שציינתי

שלומי אדרי:  אנחנו אומנם מלווים אותם, אנחנו מסייעים למשטרת ישראל, לוקחים אותם מהתחנות ומביאים אותם למתקנים שציינתי

אליהו (אלי) רביבו: זאת לא פעילות שננקטה ובטח שלא תוך שיתוף פעולה בימים הראשונים למלחמה לפחות, אבל אני מבין שהיה אירוע לתכלל ולכן זה נמשך מעט זמן

אליהו (אלי) רביבו:  אני מכיר כזה מקרה של 80 עזתים שלא מצאנו דרך לפנות אותם, כי מצד אחד יש איסור לקחת אותם לאיו"ש, מצד שני אין את מעבר ארז ומצד שלישי אצלכם הם לא נקלטו וזה היה אירוע שהיה צריך לדעת איך לנהל אותו, אבל עכשיו הסברת לי, אני מודה לך

שלומי אדרי: כן כבודו הנושא הזה הוסדר

עמית הלוי: תודה בקצרה אם אפשר נציג כב"ה, רק כדי לגמור את הסקירה של הגופים, ניסים?     

ניסים ואטורי: כן

ניסים ואטורי:  תודה

ניסים ואטורי:  אז מערך הכבאות נערך להרחבת המערכה בזירת הפנים, בהתאם למאפיינים של שומר החומות ובהתאמה לתרחיש הייחוס כפי ששרטטה אותו משטרת ישראל

ניסים ואטורי:  בשנה האחרונה עשינו פעולות סדורות של תהליך נוהל קרב יחד עם משטרת ישראל, ששיאן היה בתרגיל משותף שבו גובשה תורה משולבת ועקרונות מענה

עמית הלוי: יש דברים שיש לכם חוסרים כמו שהוא דיבר כאן על הצפפה, על תקנות שצריכות אישור

ניסים ואטורי: תכף אתייחס לזה ברשותך

ניסים ואטורי:       באשר למלחמה, עם תחילתה נכנסנו לתהליך מואץ של ריענון הפקודות

ניסים ואטורי:  גייסנו מילואים דרך פיקוד העורף, שהוא מערך שמהווה עבורנו מכפיל כוח במענה

ניסים ואטורי:  פוטנציאל גיוס יש כ-1,500, אנחנו כרגע עומדים על 500 כבאים כאלה שמגויסים לשורותינו

ניסים ואטורי:  התייצבו יחידות המתנדבים העצמאיות שלנו בפריסה ארצית, אנחנו מיגנו את לוחמי האש וחימשנו אותם

ניסים ואטורי:       זו הפעם הראשונה, או בכלל בעולם, שלוחמי אש מתמודדים בזירות מבצעיות שהן תחת אש

ניסים ואטורי:  לוחמי אש שהם תחת אש זה משימה או אתגר לא פשוט

ניסים ואטורי:  גדודי פקע"ר שפרוסים בכל רחבי הארץ, שגויסו 44 במספר, גם הם עוד מרכיב משלים משמעותי במענה שלנו

ניסים ואטורי:       לאחרונה גם סיכמנו יחד עם המשרד את הרחבת המענה האווירי בעוד שישה עד שמונה מטוסים

ניסים ואטורי:  אם חלילה יתפרצו שריפות, בין אם מהצתות בין אם ממחולל מלחמתי של טילים

ניסים ואטורי:       הדבר האחרון, כיוון שקק"ל הם תחת משק חיוני אז גם פריסה רחבה של צוותי קק"ל לשיבוש ואיתור באותם אתרים שאנחנו מבינים

עמית הלוי: בנוהל אתם קופצים כל טיל שלא מיורט כב"ה אתם קופצים בנוהל? כב"ה קופצת באופן אוטומטי?     

ניסים ואטורי: כן

ניסים ואטורי:  אנחנו פיתחנו איזושהי טכניקה וטקטיקה משולבת יחד עם פיקוד העורף, גדודי החילוץ כדי למצות בצורה מיטבית את הסד"כ הקיים תוך קביעת סדרי קדימויות ובנייה של תמונת מצב כוללת

ניסים ואטורי:       לגבי השאלה ששאלת אותי באשר  - - -     

עמית הלוי: אם צריך משהו

ניסים ואטורי: אם צריך משהו

ניסים ואטורי:  לעניין הזה למתאר הזה הייתי אומר זה החוסר שלנו כרגע, הגם שאנחנו מנסים לקדם אותו, ברכבים קלים מאוד עם יכולת כיבוי גבוהה כדי לצמצם את זמן התגובה לאירועים ולהכריע אותם מהר

עמית הלוי: שמה החוסר? כמה יש לכם?     

ניסים ואטורי: סדר גודל של 70 טנדרים עם ערכות ניידות קלות

ניסים ואטורי:  שמים אותן על הטנדר, מצוותים את כוח האדם ולעניין הזה יש משמעות אופרטיבית גדולה

עמית הלוי: טוב

לאה גופר: אני רק אציין סליחה שהתקבל הערר לשאלתך והמעצר הוארך עד מחר

דוד לוי: אני גם רוצה להגיד נתונים מ-7

דוד לוי: 10 על הסתות - - -     

עמית הלוי: רק תציג את עצמך

דוד לוי: דוד בבלי, היועץ של השר לביטחון לאומי

דוד לוי:  אגיד רק את הנתונים המעודכנים שעכשיו קיבלתי מ-07

דוד לוי: 10

דוד לוי: 2023 הגיעו 213 בקשות שנבדקו, חלקן בתהליך

דוד לוי:  אושרה חקירה ב-105 מתוכן

דוד לוי:  84 אסמכתאות לכליאה כלומר מעצרים בכל מיני דרגות

דוד לוי:  לגבי כתבי אישום, הוגשו שבעה, שמונה כרגע בתהליך

דוד לוי:  אז המספרים יחסית גבוהים, כלומר בסך הכול 15 כתבי אישום חלק כבר הוגשו חלק בתהליך מ-07

דוד לוי: 10

עמית הלוי: רק בירושלים או בכלל אתה מדבר?     

דוד לוי: בכלל

עמית הלוי: תודה

עמית הלוי:  רונן?     

רונן בשארי: רונן בשארי, מנהל אגף המבצעים של מגן דוד אדום

רונן בשארי:  כמו שחבריי פה ציינו מתחילת הלחימה מד"א  באיוש מלא של כלל הכלים זה 1,400 אמבולנסים שפרוסים לכל אורך המדינה

רונן בשארי:       כמובן המאמץ העיקרי זה הדרום עם תוכנית הרחבה לצפון

רונן בשארי:  אנחנו מתואמים עם כלל הפיקודים הצה"ליים וכמובן בזירת הפנים עם משטרת ישראל, גם אנחנו היינו שותפים להכנות ולתרחישים של נושא הדיון שומר חומות

רונן בשארי:       אנחנו משתתפים בכלל הערכות המצב, כולל השר לבל"מ

רונן בשארי:  בעצם המאמצים העיקריים מהשבת הארורה לפני שבועיים, זה מענה לנפגעים בזירות האירוע גם רכוב וגם מוסק, על ידי מסוקי מד"א

רונן בשארי:  אנחנו מבצעים ויסות שניוני מבתי החולים בהתאם להנחיות משרד הבריאות

צבי ידידיה סוכות: כמה אמבולנסים ממוגני ירי יש לכם?     

רונן בשארי: יש לנו 22, טוב ששאלת, שאלה טובה

רונן בשארי:  יש לנו פער של 30 אמבולנסים ממוגני ירי, כרגע אנחנו קצרים כי אנחנו גם בדרום, גם באיו"ש וגם רגל בצפון, אבל זה לא מספיק ובטח אם תהיה זירת פנים כשומר חומות אז זה בדיוק הפער המרכזי

צבי ידידיה סוכות: ומה בעצם כרגע המענה לזה? או שאין?     

רונן בשארי: כרגע אנחנו עם 22 אמבולנסים - - - אנחנו נסיט אותם בהתאם להתרחשויות

צבי ידידיה סוכות: צה"ל לא חלק מהדבר הזה?     

עמית הלוי: שאלה שעלתה פה רק בהקשר אחר, שאלה שעלתה בוועדת חוץ וביטחון השבוע, אני אומר מראש הדיון יצטרך להסתיים עוד כמה דקות אז ננסה למצות כל מי שיש לו עוד דקה - - - לא, לא, אני הפרעתי לך גם כדי לומר את ההערה הזאת

עמית הלוי:       לכל מי שרוצה להשתתף בדיון, נרשמת דויד? נעשה פה קצרצרים כדי למצות את הדיון אני צריך להיכנס לדיון אחר, אבל רונן, לשאלה שעלתה בוועדת חוץ וביטחון ואני לא נכנס להיסטוריה, גופי ההצלה כולם, מבחינת יכולת תיאום שגם בימים כתיקונם דברים פה עלו במשך השנים האחרונות, לא תמיד מסונכרנים האם במצב בלחמה הזה אתם מסונכרנים?     

רונן בשארי: אנחנו מסונכרנים, אנחנו מתואמים עם הפיקודים המרחביים של צה"ל, עם משטרת ישראל - - -      

עמית הלוי: לא, שאלתי על גופי הצלה נוספים כלומר חוץ ממד"א

רונן בשארי: אנחנו מתואמים עם כלל הגופים שפועלים תחתינו ומתייצבים לשירותינו

עמית הלוי: לא, אני מתכוון, היה פה דיון בוועדת חוץ וביטחון, איחוד הצלה, קיצור, יש עוד גופים

עמית הלוי:  רק לדעת שבימים כתיקונם אתה יודע לפעמים יש ככה חיכוכים ודברים לא מסתדרים

עמית הלוי:  עכשיו אנחנו במצב שגם אנחנו לא בימים כתיקונם אז הדברים האלה צריכים להיות - - -     

רונן בשארי:  אנחנו לא בימים כתיקונם אני אומר עוד פעם כלל הארגונים פועלים תחת מד"א

רונן בשארי:  איחוד הצלה לא פועל תחת מד"א עושה מה שהוא רוצה, גם לא נשמע להנחיות משרד הבריאות

צבי ידידיה סוכות: עמית רק שיירשם הנקודה אחרי זה, שהאמבולנסים הממוגנים זה פער סופר-משמעותי, כי באירועים של שמחת תורה האמבולנסים לא יכלו להגיע כי לא היה להם מספיק אמבולנסים ממוגנים

צבי ידידיה סוכות:  עכשיו זה פער שלצה"ל כן יש אמבולנסים ממוגנים בכל מיני מקומות

צבי ידידיה סוכות:  חלק מהנושא של הוועדה זה לעשות את התיאום הזה כי לפי מה שאני מבין זה לא מספיק נעשה

רונן בשארי: צה"ל הפנים שלו ללחימה, אנחנו לא נכנסים לזה יש לנו שת"פים מלא, אני רק אומר דבר אחד - - -     

עמית הלוי: לא, הוא אומר יכול להיות שיש איזה אמבולנס ממוגן שנמצא במקום שהוא לא נצרך, שהוא של צה"ל - - - ואפשר לווסת אותו

רונן בשארי: אם הוא היה לא נצרך אז היינו יודעים עליו

עמית הלוי: לא, שהוא של צה"ל

עמית הלוי:  אתה מכיר את זה?     

רונן בשארי: אנחנו העמדנו לצה"ל גם אמבולנסים ממד"א

רונן בשארי:  אז לכן אני אומר שכל המשאב הזה הוא נעשה בתיאום ועדיין החוסר קיים

רונן בשארי:       אני חייב לנצל את הבמה הזאת ולהודות לציבור על התרמות דם משמעותיות, גדולות ומלאי הדם בישראל הוא יציב לכל תרחיש שלא יתפתח אלינו

רונן בשארי:      כמובן שיש מפונים ומתפנים אז אנחנו גם בים המלח וגם באילת פרוסים חזק ונותנים מענה

רונן בשארי:  העלינו דרישות תגבור למשרד הבריאות וזה חונה אצלם

רונן בשארי:  זהו עד כאן, זה הנקודות כרגע

עמית הלוי: תודה רונן רגע אנחנו עושים - - -     

צבי ידידיה סוכות: עמית אני יכול?     

עמית הלוי: כן בבקשה ח"כ סוכות

צבי ידידיה סוכות: שלום אדוני יושב הראש קודם תודה על ניהול הדיון הזה

עמית הלוי: היו לך הערות על ניהול הדיון אבל נרשמו לפרוטוקול

צבי ידידיה סוכות: נכון

צבי ידידיה סוכות:  אני חייב להתייחס לנקודה אחת

צבי ידידיה סוכות:       דיבר פה המפכ"ל על התנהגות מופתית של הנהגה של ערביי ישראל בתקופה הזו

צבי ידידיה סוכות:  לא מונחות לפניי סקירות המודיעין בטח לא מה שיש למפכ"ל, אבל אני חייב להגיד שאני מוטרד מהאמירה הזו, בטח כשהיא מגיעה מהמפכ"ל בימים כאלה

צבי ידידיה סוכות:       מפני שראינו לפני שבועיים, לפחות לטעמי והרבה אנשים חושבים כך, שהייתה פה איזו קונספציה שגויה של 'חמאס מורתע' ו'לא מתאים לאינטרסים שלהם' וכל מיני דברם כאלה

צבי ידידיה סוכות:  ועל בסיס זה לא נערכו כמו שצריך

צבי ידידיה סוכות:  אני רוצה מאוד להאמין, רוצה לקוות שמשטרת ישראל לא נמצאת באיזו קונספציה של 'לנו זה לא יקרה', 'זה לא הולך לקרות'

צבי ידידיה סוכות:  לא נמצאים בדפוס חשיבה שבא ואומר 'חבר'ה הם מתנהגים כרגע בסדר'

צבי ידידיה סוכות:       ושוב אני בטוח שבתוך ערביי ישראל יש רבים מאוד שמתנגדים לטרור בכל ליבם אבל כבר בעבר ראינו את הדברים האלה קורים, ראינו כשיש הסלמה ביטחונית בכל מיני גזרות איך גם בתוך המגזר הזה במדינת ישראל כן יש כל מיני פרעות

צבי ידידיה סוכות:  ולכן אני חייב לומר שהאמירה הזאת של המפכ"ל היא מטרידה

צבי ידידיה סוכות:  תודה רבה

רונן בשארי: אני רק הערה אני מתנצל, השאלה של  - - - האמבולנס של שדרות שהגיב בשבת הנהג הגיב ירו עליו הוא נהרג בגלל שלא היה ממוגן

צבי ידידיה סוכות: הגשתם בקשה שיתקצבו אתכם מהר לדבר הזה?     

רונן בשארי: בוודאי, זה היה במלל, זה בדיונים

עמית הלוי: תודה רבה הדברים עלו ונרשמו אנחנו נעקוב

עמית הלוי:       כן אז נעשה פה רק עוד סבב קצר אז אני מבקש מכל אחד למרות שאני יודע שהמתנתם פה והדברים שלכם יירשמו ואני משתדל מאוד לעקוב אחרי הדברים שבוצעו כאן

עמית הלוי:  חלק מהדברים מהישיבה הקודמת כבר מומשו

עמית הלוי:  אז כל אחד רק בקצרה כי אני חייב ללכת

עמית הלוי:  כן

עמית הלוי:  תציג את השם שלך רק

אורי נרוב: שמי אורי נרוב ואני עורך דין מהמרכז הרפורמי לדת ולמדינה ואני באמת אעמוד על שלוש נקודות קצרות

אורי נרוב:      הנקודה הראשונה זה באמת כולנו יודעים שבזמן שומר החומות הייתה מתיחות מאוד-מאוד גבוהה בין יהודים לערבים, אבל למרבה הצער אנחנו יודעים גם שהיו גורמים קיצוניים שבמקום לפעול להרגעת הרוחות להורדת מפלס האיבה והעוינות בין יהודים לערבים, הם ראו בשעת המשבר הזו שעת כושר כדי להגביר את הפעילות השוטפת האלימה והמסיתה שלהם ולהלהיט את הרוחות

אורי נרוב:  ואני מדבר על שני ארגונים ספציפיים

אורי נרוב:  אני מדבר על ארגון לה פמיליה שידוע כבעל אוריינטציה מאוד קיצונית, אלימה וגזענית ואני  מדבר על ארגון להבה, שמסית דרך קבע לאלימות ולגזענות נגד ערבים, כאשר אזכיר שמי שעומד בראשו עומד נגדו כתב אישום בעוון של הסתה לאלימות, לגזענות ולטרור והוא גם נפסל מלכהן כחבר כנסת בשל הסתה לגזענות

אורי נרוב:       שני הארגונים האלה נטלו חלק מאוד פעיל ומשמעותי בגל העכור של ההסתה על רקע גזעני ששטף את החברה הישראלית בזמן שומר החומות ואנחנו ראינו שהם עשו שימוש מאוד נרחב ברשתות החברתיות, בטלגרם, בווטסאפ, כפי שעלה בדברים כאן, כדי להפיץ שנאה, כדי ללבות הסתה

אורי נרוב:  הם גרמו לאנשים להגיע להפגנות שהגיעו למקומות מאוד אלימים

אורי נרוב:       למיטב ידיעתנו על אף מה ששמענו כאן שביחס לאכיפה מוגברת של - - - ההסתה, עד כה אני לא חושב שמישהו מהעומדים בראש הארגונים האלה ומהפעילים שלהם נתן את הדין על המעורבות המסיתה שלו באירועי שומר החומות

אורי נרוב:       אי אפשר להתפלא על זה שבנסיבות האלה מה שקורה שגם היום כשאנחנו במצב מלחמה, אנחנו עדים לאותם גורמים ממש שפועלים כדי לנצל את האירוע של הטרור הרצחני שחווינו ב-7 באוקטובר ואת המלחמה שאנחנו שרויים בה, כדי ללבות את להבות השנאה והגזענות כלפי הציבור הערבי, תוך שהם מפיצים הסתה שכל המטרה שלה זה להגביה את חומות החשדנות והאיבה בין שני הציבורים האלה בין היהודים והערבים, לחרב את הקיום של החיים המשותפים שלנו כאן בין יהודים וערבים ולהפוך כל ערבי באשר הוא לחשוד מיידי בטרור

אורי נרוב:  כל תרחיש של שומר חומות נוסף צריך לקחת בחשבון גם את הצורך הבוער לנטרל ולסכל את הפעילות הרעילה והמסיתה של כל הארגונים האלה ושל כל גורם מסית

אורי נרוב:       נקודה נוספת שהתייחס אליה פה המפכ"ל היום זה עניין היוזמות הפרטיות שאנחנו עדים להן מאז אירועי שומר החומות וביתר שאת בימים האלה, שאנחנו נמצאים במלחמה

אורי נרוב:  מיליציות אזרחיות חמושות בערים שונות בישראל, כולל בתל אביב-יפו, שמענו בשבוע שעבר ש'הצל' מבקש להקים ויש לי פה עוד רשימה ארוכה כאלה בשומר החומות

אורי נרוב:       ברור שמדובר בהתארגנויות אסורות ופסולות, ברור שלא יכול להיות מצב שהמדינה מפריטה סמכויות שלטוניות מובהקות וברור שהדבר הזה לא יכול לקרות גם כן כשיש חשד כבד שמי שמפעיל את הארגונים האלה בעצם יפעיל אותם בצורה מפלה נגד ערבים על רקע ההשתייכות הלאומית שלהם

אורי נרוב:  ואני שמחתי פה לשמוע את ההתבטאויות של המפכ"ל שברור שמה שצריך לעשות במצב הזה זה לחזק את המשטרה, לחזק את כוחות הביטחון, לחבק את הגורמים המוסמכים על פי דין, ובבד בבד לפעול כדי לסכל כל התארגנות חמושה כזו שפשוט לא עולה בקנה אחד עם הוראות הדין

אורי נרוב:       ונקודה אחרונה שאני רוצה לציין שאומנם בפרספקטיבה רחבה יותר אבל אני חושב שהיא בפרספקטיבה נכונה גם בשלב הזה, וצריך לדבר עליה, עניין החינוך

אורי נרוב:  ככל שמדינת ישראל תקדים לחייב בצורה שלא משתמעת לשתי פנים כל מוסד חינוך, גנים, בתי ספר יסודיים, תיכונים, ולחייב, בתוך תוכנית הלימודים של תלמידי ותלמידות ישראל, תכני חובה, לא כאופציה אלא כחובה, לעסוק בחינוך לחיים משותפים של יהודים וערבים, למנוע גזענות, ככה הסבירות שאנחנו נחווה עוד פעם אירועים גזעניים ואלימים כמו שהיו בשומר החומות רק תלך ותפחת ואני לא חושב שאפשר להמעיט בחשיבות ובדחיפות של הדבר הזה

אורי נרוב:  תודה רבה

עמית הלוי: תודה

עמית הלוי:  רק אעיר לך אני חושב שגם בשומר חומות וגם בטבח שהתרחש פה לפני שבועיים ראינו עוצנה כזו של שנאה שהתפשטה, אני לא מכיר את התיאורים לגבי הארגונים אבל לפחות מקור, לפחות מי שיזם את הטבח, את האונס, את הרצח, את כל הדברים שהיו, אגב גם רציחות שהיו בשומר חומות וגם לפני שבועיים אני חושב שגם מבחינת הפרופורציה, אורי, כשאנחנו נמצאים מול דבר כזה, אני לא מכיר, גם אם יש גילויי שנאה ואני מאוד מתנגד לכל גילוי שנאה כלפי כל אדם, אבל קשה מאוד להניח את זה באותה משוואה

עמית הלוי:       אנחנו ראינו אנשים שהוציאו את עצמם מכלל אנושות בכלל, התנהגו כנאצים ממש

עמית הלוי:  אני לא יודע אם אתה היית חשוף לכל מה שנחשפנו, אז אני לא חושב שיש מדינת ישראל ובארץ ישראל כולל, אני לא מכיר לעומק אבל אני חשוב שאני אומר את זה באחריות, כולל הארגונים שהזכרת שהם בכלל באותה ספרה של עקירת עיניים, שריפת תינוקות ושאר הדברים שהיו שם

עמית הלוי:  זה אני אומר רק בשביל לשים את הכול באותה חבילה זה בעיניי דבר שהוא לא ראוי

עמית הלוי:       ולגבי ההפרטה אני מוכרח לומר לך - - -     

אורי נרוב:   לא הייתה לי שום כוונה לשים אותם באותה - - - שיהיה ברור זה רמה אחרת לגמרי

עמית הלוי: לגבי ההפרטה אנחנו, אני כחבר כנסת אבל כמדינה בכלל אנחנו כן לא בדיוק מפריטים אבל מאפשרים דבר אחד וזה מאפשרים לכל אדם בתנאים מסוימים, כמובן תחת העיקרון הליברלי שהוא לא יזיק לאחר, את זה אנחנו משמרים, לכן בודקים את הבריאות ואת העבר שלו ודברים מהסוג הזה, רישום פלילי והצהרת בריאות ומצב רפואי ואנחנו מאפשרים לכל אחד, שכל אחד בהחלט יתחמש באקדח בשבועיים האחרונים

עמית הלוי:       אנחנו מחויבים לאפשר לכל אדם את החובה שלו גם את הזכות אבל גם את החובה להגן על עצמו, ובהינתן שהוא לא יפגע באחר שלא בצדק - - -     

אורי נרוב: ברור, הכוונה הייתה למיליציות מאורגנות של אזרחים שאומרים, 'אנחנו לוקחים את הביטחון לידיים כי המדינה לא יכולה לספק לי את הביטחון הזה ולכן אנחנו נעשה את זה'

אורי נרוב:  זה מוביל לאנרכיה

עמית הלוי: תראה אנשים חוו לפני שבועיים בדיוק את החוויה הזאת

עמית הלוי:  שהמדינה לא הגנה עליהם

אורי נרוב: ברור שאנשים רוצים ביטחון

עמית הלוי: הם בדיוק יצאו מהחוויה הזאת, אתה בא אליהם כשהם יצאו מהחוויה הזאת

אורי נרוב:   צריך לחזק את הכוחות של המדינה

עמית הלוי: בסדר גמור לצד זה אנחנו מאפשרים את זה

עמית הלוי:  דויד? מי יודע פה? דויד הקסנר? בבקשה ראש ועד קציר

עמית הלוי:  בבקשה בקצרה אני פשוט חייב לסיים

דויד הקסנר: שמי דויד הקסנר, ראש ועד קציר ביישוב ואדי ערה, יישוב שהוא מובלעת של יישובים ערביים שסובבים אותנו, אל-ער, עין אל-סהלה ומדרום ברטעה הפלסטינית

דויד הקסנר:  למעשה הבתים שלנו חובקים כ-200 מטר משטחי B , בחלקים מסוימים וארוכים ללא שום גדר שמפרידה בין הבתים שלנו לבתים שלהם

דויד הקסנר:       היישוב מוגדר כיישוב ביטחוני, אחד מאותם יישובים שיש בהם כיתת כוננות

דויד הקסנר:  אבל אני מתריע על מחדל חמור, בין השאר גם לבית שלי האישי אפשר להגיע ברגל בהליכה של רבע שעה משטחי B שבשליטת שוטרים פלסטיניים ללא שליטה של כוחות צה"ל שם

דויד הקסנר:  התרענו על זה בעבר במסגרת בקשה שהגשנו למשרד לביטחון לאומי ולמשרד הביטחון דרך ראש המועצה של מנשה – בקשה לקבלת אזור עדיפות לאומית

דויד הקסנר:  הבקשה לא התקבלה ואין לנו היום גדר

דויד הקסנר:  יש שלושה קילומטרים של פרצה בינינו לבין שטחי הרשות הפלסטינית ואני יכול להגיד גם שבשבוע האחרון היו תקריות של נערים מברטעה הפלסטינית הגיעו למרחק כמה מאות מטרים מהגדרות והפחידו את התושבים בצעקות 'אללה אכבר' ו-'אד'בח אל- יהוד'

דויד הקסנר:      אני רוצה להתריע על עוד כמה דברים שאנחנו נתקלים בהם שאני מקווה שיהיה לזה טיפול יותר טוב

דויד הקסנר:  אני חושב שהגיוס בצווי 8 לפקע"ר צריך להיות הרבה יותר מהיר

דויד הקסנר:  ביישובים אנחנו יודעים לתת את המספרים, התהליך מאוד איטי

דויד הקסנר:  לשמחתי, קיבלנו אישור להקים עוד כיתת כוננות כי היישוב מורכב משתי גבעות שונות שזה בעצם להגן על שני יישובים שונים, והייתה רק כיתת כוננות אחת

דויד הקסנר:  גם זה אני אשמח שזה יהיה יותר מהיר

דויד הקסנר:  כמו כן אין ציוד

דויד הקסנר:  קיבלנו אישור לאנשים ולנשקים, אין ציוד

דויד הקסנר:  משיגים מכל מיני קומבינות כאלה ואחרות

דויד הקסנר:       נושא נוסף, אנחנו בתוך תחומי הקו הירוק אבל האיום העיקרי אלינו מגיע מחוץ לקו הירוק משטחי ברטעה הפלסטינית

דויד הקסנר:  אין סנכרון מספיק טוב, ממה שאני מכיר החמ"ל של היישוב מסנכרן בין כל הכוחות – צבא, משטרה, מג"ב

דויד הקסנר:  אין סנכרון מספיק טוב בין כוחות הצבא שמוצבים בתוך הקו הירוק לבין כוחות הצבא שמוצבים מחוץ לקו הירוק

דויד הקסנר:  אם חלילה יהיה אירוע אמת אני חושש שלא יהיה סנכרון מספיק טוב, אין רשת קשר בין הגדודים של פקע"ר לגדודים של החטיבות המרחביות, ככל שידוע לי

דויד הקסנר:  זהו תודה

עמית הלוי: תודה דויד ואני מציע שנדבר אחר כך וננסה ככל יכולתי בכל אופן להדביק חלק מהפערים שהזכרת

עמית הלוי:  כן, בקצרה

אורי אבנרי: תודה אדוני היושב ראש, קוראים לי איתמר אבנרי, אני חלק מהמשמר היהודי-ערבי בתל אביב-יפו

אורי אבנרי:  אני חי בשכונת פלורנטין בדרום העיר, לצד יפו

אורי אבנרי:       אדוני היושב ראש קבוצות הווטסאפ והפייסבוק של השכונה שלי מלאות בשמועות ובלחץ

אורי אבנרי:  אנשים חושבים שבכל רגע הולך להגיע הפוגרום

אורי אבנרי:  עכשיו אין חולק שמגיע לנו ביטחון ואנחנו כולנו בעד שהגורמים שאחראים על הביטחון יפעלו במקצועיות וללא אפליה

אורי אבנרי:  אבל אני חושב שלנבחרי הציבור שלנו יש עכשיו אחריות גדולה מאוד, ומי שרוצה לשמור על הציבור צריך גם לשים לב אילו מסרים הוא מעביר

אורי אבנרי:       כששרים וחברי כנסת, וגם הוועדה הזאת, מדברים על היערכות של שומר חומות, מה שרוב הציבור שומע זה ששומר חומות 2 עוד רגע מגיע, שהאלימות עוד רגע מגיעה

אורי אבנרי:  וזה בדיוק מה שעלול לדרדר אותנו אל האלימות שכולנו מפחדים ממנה

אורי אבנרי:       באתי לשתף שיש גם התארגנויות אלטרנטיביות שמנסות להרגיע את השטח

אורי אבנרי:  בתל אביב-יפו הקמנו משמר לשותפות יהודית-ערבית

אורי אבנרי:  המשמר הוקם מיד ביום שבת השחור לפני שבועיים במטרה להרגיע את השטח ולקרוא לחיים משותפים

אורי אבנרי:  יש בו כבר יותר מ-500 מתנדבים, פעילות ופעילים, יהודים וגם ערבים, שמובילים קו חם, מסייעים לתושבים מובילים מערך של תרומות ופעולות משותפות, למבוגרים ולילדים, בדיוק כדי לשמור על העיר שלנו

אורי אבנרי:       בשם המשמר הזה באתי לומר פה שמי שרוצה רגיעה – ואני מאמין שכולנו סביב השולחן כאן רוצים רגיעה – מה שהוא צריך לעשות בשעה הקשה הזאת זה לקדם שותפות ולא הפחדה

אורי אבנרי:  מי שחפץ בחיים צריך במיוחד עכשיו לחזק בכל כוחו את החיים המשותפים, גם אם זה קשה

אורי אבנרי:       ואני מקווה שגם מתוך הוועדה המכובדת תצטרף אלינו ותצא גם מפה הקריאה הזאת כי זה הדבר האחראי וזה הדבר הפטריוטי לעשות

אורי אבנרי:  תודה רבה

עמית הלוי: איתמר אני חייב לומר לך משהו, אני שמח שהגעת לכאן

עמית הלוי:       הדיון הזה יש לו שתי תכליות

עמית הלוי:  תכלית אחת היא היערכות זה מחובתנו כי היינו פה לפני שנתיים ולא נערכנו

עמית הלוי:  וכל אחד כמוך, שקרא את דוח המדינה או מוזמן לקרוא יודע במה לא נערכנו

עמית הלוי:  ולנו יש את תפקיד חברי הכנסת לדאוג שהממשלה – פקידי הממשלה, המערכות הממשלתיות – אכן הפיקו את הלקחים

עמית הלוי:  הזכיר פה המפכ"ל חלק מהערים המצולמות, לא כולן מצולמות, לא בכולן הדברים האלה נעשים בתהליך שהם נעשים

עמית הלוי:  לכן חובתנו לוודא בוודאי בעת כזאת שזה נעשה

עמית הלוי:       הסיבה השנייה לקיום הדיון הזה היא הרתעה

עמית הלוי:  כשאתה מקיים דיון כזה והמפכ"ל אומר כאן, בניגוד למה שאמרו חברי הכנסת, 'אנחנו ערוכים עם 35 גדודים ועם פלוגות' וכדומה, ואם יש מי שחורש רעתנו, הוא יודע שאנחנו ערוכים

עמית הלוי:  יש לזה גם ערך בהקשר הזה

עמית הלוי:      דבר אחרון שאני רוצה לומר לך

עמית הלוי:  אני מסכים איתך לגמרי שיש אנשים שונים, בוודאי בציבור הערבי והמוסלמי, בעולם אגב, שאגב, גם לי שולחים הודעות מוסלמים מסעודיה מבחריין

עמית הלוי:  אני ראש קבוצת ידידות ישראל-בחריין והם אומרים לי 'זה לא אנחנו, אלה כופרים, בכלל הם לא דתיים, בכלל זה לא איסלאם, זה כופרים'

עמית הלוי:  'כֻּפר', הוא אומר לי זה כופרים, אלו הם רוצחים בשם הדת, הם פושעים בשם הדת

עמית הלוי:  זה נכון יש כאלו שרואים בזה פשע בשם הדת, רואים בזה חילול הקודש, רואים בזה חילול אללה

עמית הלוי:  אגב יש כאלו שרואים בזה גם חילול אללה במובן שהקוראן אמר לא פעם ולא פעמיים שארץ ישראל שייכת ל'בנו איסראיל' ולכן טוב שנכנסו לארץ – אל ארד' אל מוקאדסה

עמית הלוי:  ובזמן אחר – וקת אלאח'ר – יבואו בני ישראל יתקבצו לכאן חזרה בזמן אחר

עמית הלוי:       גם המקורות האלו בסורות השונות בקוראן חוזרות בחלק מהציבור המוסלמי ורואים בכנופיית החמאס הזאת של האחים המוסלמים כפושעים ומחללי האל, כופרים בדבר האל, לא פחות מזה

עמית הלוי:  הדברים הם חשובים מאוד ונאמרים על ידי חלקם

עמית הלוי:       יחד עם זאת אני אומר, אם יש לי שכן מוסלמי, נוצרי, ערבי או כל דבר, אם הוא מעלה על דעתו שדיון מהסוג הזה נוגע אליו – אז הבעיה היא אצלו

עמית הלוי:  נראה לי שלמרות גילך הצעיר אתה מכיר את ישראל ואת העם היהודי

עמית הלוי:  אנחנו הולכים בדרכו של אברהם אבינו – דרך החסד והאמונה – מושיטים יד לשלום של ניצחון הטוב על הרוע

עמית הלוי:  זה נכון היסטורית וזה נכון ב-75 השנים האחרונות

עמית הלוי:       אין עניין לעשות שלום עם רעים

עמית הלוי:  ההיפך, הטוב ינצח את הרע ויעשה שלום עם אלה שרוצים להשלים

עמית הלוי:  אתה רוצה לשבת יחד עם אלה שרוצים להיות יחד איתך

עמית הלוי:  אם יש מישהו שיושב יחד איתך, איתמר, ויש סיכוי של אחוז אחד שהוא מחכה שתסובב אליו את הגב כדי שהוא יתקע בך סכין – הרי שהוועדה הזאת נועדה בשביל למנוע זאת

עמית הלוי:       לכן הדיון הזה הכרחי

עמית הלוי:  חלק מהתשובות באמת לא ניתנו בו וצודקים חברי הכנסת ונעשה זאת בדיון המסווג בהמשך השבוע

אורי אבנרי:  אני מודה לך על ההתייחסות

אורי אבנרי:  אתה צודק אבל אני חושב שיש גם שאלה של כיצד מתנהלים הדיונים

אורי אבנרי:       ודבר נוסף, אולי זה צריך להיות בדיון אחר אבל הוזכרו פה התארגנויות, אני לא רוצה לקרוא לזה מיליציות כי למיליציות יש קונוטציה רעה ואנשים רוצים להגן על עצמם, אבל כיתות כוננות פיראטיות שאנחנו נאלצנו לפנות לעירייה וביקשנו לעצור את הדבר הזה

אורי אבנרי:       כשאנשים שומעים שרים ונבחרי ציבור וחברי כנסת מדברים על כך ששומר חומות מגיע, אנשים עם כוונה טובה מתחמשים, אוספים את עצמם וזה עלול מתוך הדבר הזה להצית אלימות נוראה שאחר כך אני לא יודע איך נעצור אותה, ואני חושב שגם הדבר הזה צריך להיאמר

עמית הלוי: תרחיש להגנה מפני אלימות אינו קריאה לאלימות, איתמר, להיפך

עמית הלוי:  תרחיש להגנה מפני אלימות

אורי אבנרי: לרגע אחד לא אמרתי שמישהו כאן קרא לאלימות, אבל אנחנו ידועים איך דברים מתארגנים, שמענו פה את המפכ"ל שדיבר על כך שאנשים צריכים לפעול בתוך המסגרת המשטרתית, זה לא מה שקורה כרגע בציבור

אורי נרוב: וכששומעים את זה מפי נבחרי ציבור זה נותן גם רוח גבית לתחושה שנורא קשה להיות פה ערבי במרחב הציבורי

אורי נרוב:  יש לנו חברים שקשה להם לצאת החוצה למרחב הציבורי כי הם חשודים מידיים

אורי נרוב:  וזאת התחושה שמקבלים

עמית הלוי: לא, אני אמרתי כאן, אפילו לתושבי רצועת עזה שחונכו על ברכי האידיאולוגיה הנאצית הזאת וראינו את תופעת החמאס שנולד ממנה

עמית הלוי:  ותושבי רצועת עזה הם 2 מיליון

עמית הלוי:  מאז שחמאס כבש באכזריות את רצועת עזה תוך רצח והרג של אנשים, כמעט מיליון וחצי, מתושבי עזה חונכו על ברכי החמאס

עמית הלוי:  אם כבודו יודע מה קורה בבתי ספר של החמאס אז כל מה שאני אומר כאן אתה מודע לו

עמית הלוי:  רצח יהודים, חיסול מדינת ישראל, ברמה היום-יומית, ברמה השעתית אפשר לומר

עמית הלוי:       המבוגרים מבין האנשים האלו תמכו בחמאס ובחרו בו שנה לפני כן ב-2006 כידוע לך

עמית הלוי:  כלומר יש לנו אוכלוסייה ענקית שהיא או תומכת בחמאס על האידיאולוגיה הכתובה לא צריך ללכת רחוק לאמנה - - - רגע, ואפילו להם יש שלוש אפשרויות

עמית הלוי:       יש להם אפשרות לצאת, יש להם מסדרון הומניטרי לכיוון מצרים הם יכולים לצאת, יש מדינות שנכונות לקלוט אותם, הם יכולים לצאת ולא להישאר כאן

עמית הלוי:  יש להם אפשרות להילחם

עמית הלוי:  כמו שדרשנו בשנות השלושים והארבעים שיילחמו

עמית הלוי:  והם יודעים שכל מי שיילחם ברשע, בחמאס, יהיה פה אזרח כבוד, כמו שנהגנו תמיד עם חסידי אומות העולם

עמית הלוי:  זו האפשרות השנייה

עמית הלוי:       כל הנותרים בחרו באפשרות הגרועה מבין השלוש

עמית הלוי:  מי שבוחר להישאר בקרב אוכלוסייה תומכת חמאס, ולהוציא את עצמו מכלל קווי ההגנה הבסיסיים שלנו, דמו בראשו

עמית הלוי:       לכן גם לגביהם לכל אחד מהם יש בחירה כשאנחנו מציבים אותם בצומת

עמית הלוי:  או שאתה עם הצדק או שאתה עם הרשע

עמית הלוי:  או שאתה בעד רצח, אונס, שריפה וכל מה שראינו או שאתה בעד להיות בנאדם

עמית הלוי:       אז כל מי שאיכשהו הכובע בוער לו קצת על הראש אז זה רק על הראש שלו

עמית הלוי:  אנחנו כאן אך ורק נאמנים לערכי הצדק והשלום שמדינת ישראל ושהעם היהודי נאמנים להם מאז ומתמיד

עמית הלוי:  אבל כמו שאמר פעם אחד המנהיגים שלנו, צריך שלצדק יהיה גם כוח אחרת לא נישאר כאן בכלל

עמית הלוי:  זה מה שאנחנו עושים כאן, דואגים שלצדק יהיה גם כוח

אורי אבנרי: אדוני, אף אחד לא בא להגן על אלימות, אף אחד לא בא לדרוש לפרק את המשטרה, או שלא להגן על אזרחי ישראל

עמית הלוי: לא, היערכות לתרחיש היא לא קריאה לאלימות

עמית הלוי:  היא בדיוק ההיפך מזה מבחינה מוסרית ומבחינה מהותית - - - אני נורא מצטער למי שלא דיבר - - -     

פאר-לי שחר: את הדקה שלי אני דורשת, אחרונה חביבה

עמית הלוי: בבקשה, תציגי את עצמך

פאר-לי שחר: שמי פאר-לי שחר ואני מ"נשים עושות שלום"

פאר-לי שחר:  אני מדברת פה היום בשמה של ויויאן סילבר בת ה-74 שנחטפה מקיבוץ בארי

פאר-לי שחר:  ויויאן היא חברת התנועה שלנו ובפעילותה למען השלום היא השיגה אישורי מעבר ושהייה לחולים קשים מעזה והובילה אותם לבתי חולים בישראל

פאר-לי שחר:  וכפי שאמרת, אדוני היושב ראש,  לא כולם הם חמאס

פאר-לי שחר:       אנחנו פועלות כדי שרוב הציבור הפלסטיני שמאמין בשלום ומושתק יבוא לידי ביטוי באיזשהו שלב

פאר-לי שחר:  אנחנו פועלות לשלום בינינו לבין ערביי ישראל

פאר-לי שחר:  רצינו לבוא להזכיר היום שבמלחמה הזו נרצחו בדם קר גם ערבים ישראלים, גם דרוזים

עמית הלוי: ויש מהם שעשו פעולות גבורה והצילו אנשים אחרים ואת הדבר הזה צריל להעלות על נס ללא ספק

פאר-לי שחר: הכאב של אם שמאבדת את בנה הוא אותו כאב, גם של ערבייה וגם של יהודייה

פאר-לי שחר:  ואני קוראת מכאן לכולנו לפעול כדי שהדו-קיום, החיים המשותפים שלנו יתגשמו ויהפכו למציאות כי אנחנו ב"נשים עושות שלום" שמנו לנו לכותרת את קריאת האימהות

פאר-לי שחר:  קריאת האימהות אומרת בואו נחיה ביחד בשלום

עמית הלוי: תודה רבה פאר-לי שחר

עמית הלוי:  אני מאוד מקווה שתסכימי איתי שיש להחריג סוג אחד של אם מדברייך

עמית הלוי:  אמרת, 'כאב של אמא על בן הוא אותו כאב', ודאי שאת ראית את האימהות שלא רק השמחות בבניהן השהידים

עמית הלוי:  אימהות ששמחות שבנן רוצח טובח ואונס, אין כאבן דומה

פאר-לי שחר: אין ספק, האימהות הערביות ישראליות

עמית הלוי: לא קשור, ערביות, יהודיות

פאר-לי שחר: ערבי ויהודי אני כרגע דיברתי על מדינת ישראל, על החברה שלנו

עמית הלוי: אני מבין

עמית הלוי:  תודה רבה לכולם על ההשתתפות ואני מקווה שהמסקנות יוסקו והדברים הדורשים טיפול יטופלו

עמית הלוי:  תודה רבה